Bellecombe-Tarendol - Wikipedia, entziklopedia askea.\nAlain RICARD (2014-2020)\n44° 21′ 06″ N, 5° 21′ 11″ E / 44.3517°N,5.3531°E / 44.3517; 5.3531Koordenatuak: 44° 21′ 06″ N, 5° 21′ 11″ E / 44.3517°N,5.3531°E / 44.3517; 5.3531\nRémuzat, Lemps, Pelonne, Le Poët-Sigillat, Saint-Sauveur-Gouvernet eta Verclause\nBellecombe-Tarendol Frantziako udalerri bat da,Drôme departamenduan dagoena, Auvernia-Rhône-Alpeak eskualdean. 2013an 97 biztanle zituen.\n2007an Bellecombe-Tarendol udalerrian erroldatutako biztanleak 94 ziren. Familiak 40 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 16 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 70 etxebizitza zeuden, 40 familiaren etxebizitza nagusia ziren eta 30 bigarren erresidentzia ziren. 65 etxeak ziren eta 4 apartamentuak ziren. 40 etxebizitza nagusietatik 29 bere jabearen bizilekua ziren, 8 alokairuan okupaturik zeuden eta 3 doan lagata zeuden; 4 etxek bi gela zituzten, 10 etxek hiru zituzten, 12 etxek lau zituzten eta 14 etxek bost zituzten. 25 etxek euren parking plaza propioa zuten azpian. 16 etxetan ibilgailu bat zegoen eta 20 etxetan bat baino gehiago zituzten.\nBellecombe-Tarendol udalerriko biztanleria-piramidea 2009an .\n2007an lan egiteko adina zuten pertsonak 66 ziren, horien artean 52 aktiboak ziren eta 14 inaktiboak ziren. 52 pertsona aktiboetatik 45 lanean zeuden (27 gizon eta 18 emakume) eta 7 langabezian zeuden (2 gizon eta 5 emakume). 14 pertsona inaktiboetatik 3 erretiraturik zeuden, 6 ikasten zeuden eta 5 "bestelako inaktibo" gisa sailkaturik zeuden.\n2007an zeuden 6 komertzioetatik, 1 eraikuntza enpresa zen, 2 ostalaritza eta jatetxe enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 3 zerbitzu publikoetatik, 1 igeltseroa zen, 1 ile apaindegia eta 1 jatetxe.\n2000. urtean Bellecombe-Tarendol udalerrian 15 nekazaritza-ustiategi zeuden.\nSaint-Sauveur-Gouvernet (1,7 km)\nLe Poët-Sigillat (3,4 km)\nBésignan (4,2 km)\nPelonne (4,7 km)\nLemps (5,3 km)\nSainte-Jalle (5,6 km)\nVercoiran (5,7 km)\nBNF: 15252907m (data)


"Herritarrok zorpetuko gaituen eta natura zein herriak txikituko dituen makroproiektuak gelditzeko ordua da" - Atxondo - Anboto.org\n"Herritarrok zorpetuko gaituen eta natura zein herriak txikituko dituen makroproiektuak gelditzeko ordua da"\nAnboto 2020-03-21 17:33\nAtxondoko AHTrik Ez plataformako kideek oharra bidali dute prentsara, Elorrio-Elorrio, 3 kilometroko tartea, zatiarean lizitazioaren berri izan ostean.\nItxialdi egoeran, etxean sartuta gaude asko eta asko. Hala ere, gure leihoetatik begira ikusi dezakegu AHTaren obretako mugimenduek ez dutela etenik izan oraingoz. Atxondo eta Elorrio arteko lurretan ikusi dezakegun bezala, hondemakinak lanean ari dira, jendartea geratu dela dirudien momentu honetan, txikizioak aurrera darrai.\nAurreko ostiralean, martxoak 13an argitaratu zenez, beste 2.825.869 euro lizitatu dira Elorrioko obren asistentzia teknikoa eta aholkularitzarako. Lehendik ere, aurreko udaran 71.957.516 euroko partida zuzendu zuen Adifek. Diru kantitate hau Elorrio-Elorrio zatiko 3 km-etarako soilik.\nGalera ekologikoak gainera, ez dira inoiz aurrekontuetan sartzen, noski. Diru kopuru ikaragarria beharrezkoa ez den azpiegitura batentzako. Onura sozialik ez ekartzeaz gain, natura zein herriak txikituko baitizkigu.\nCovit-19aren aurrean hartu diren neurriak direla eta, herritar askok pairatuko ditugu horren ondorio ekonomikoak. Ezaguna da dagoeneko osasun sisteman ematen ari den baliabideen krisia. Osasun sistema publikoan inbertitu ordez, obra faraonikoak egiten aritzea noren mesederako da? Pertsonon ongizaterako behar dugun garapena al da hau? Noren poltsikoak betetzeko?\nEgoera hau erabili dezagun hausnartzeko, zer den beharrezkoa eta zer ez; zerk sostengatzen dituen gure bizitzak eta zerk oztopatu; eta zeintzuk diren nahi eta behar ditugun baliabide sozialak. Berplanteatu dezagun zertara bideratu diru publikoa bizitza duinak eta osasuntsuak bermatzeko, eta exigitu diezaiegun instituzioei gure diruekin ez jolasteko, ezta amalurrarekin ere.\nHerritarrak zorpetuko gaituen eta natura zein herriak txikituko dituen makroproiektuak geratzeko ordua da!


Wari - Jokoaren arauak\n1000 jokalari konektaturik\nMugimenduak eta harrapaketak egiteko mugak\nWari Mankala joko mota bat da. Mankala jokoak duela gutxi hasi dira ezagunak egiten Mendebaldeko herri batzuetan; Afrikan, Asiako ekialdean eta Karibean praktikatzen dira. Badirudi oso aintzinekoak direla, k.a. 10. eta 15. mendeen bitartean. Beranduago, Islamek berekin eraman zituen ekialdera, eta ondoren, Afrikatik Amerikarako mirabe merkataritza zela eta, Karibean gelditu ziren hauetako joko batzuk.\nMankala joko guztietan antzeko taula eta piezak erabiltzen dira, eta arau orokorrak ere antzekoak dira. Haien artean zabalduena, eta mendebaldeko herrietan ezaguna dena, Wari, Awari, Oware edo Awale da (izen pilo bat ditu, baina horiek dira gehien erabiltzen direnak). Wari Gineako Golkoan jaio zen, eta hortik Antilletara zabaldu zen.\nBi pertsonek hartzen dute parte joko honetan; aurrez aurre eseritzen dira, erdian taula dutela. Taula horrek hamabi zulo ditu, bi ilaratan banatuak; jokalari bakoitzari ilara bat dagokio. Piezak bezala 48 hazi erabiltzen dira (harri txikiak edo erabil daitezke).\nWarian, gainontzeko Mankala jokoetan bezala, haziak dira mugitzen direnak; jokalaria ez da hazi batzuen jabea, taularen alde baten jabea baizik. Bere aldean dauden haziak mugi ditzake.\nJokoaren helburua oso sinplea da: aurkariak baino hazi gehiago harrapatzea. Hortaz, hazi gehien (25 edo gehiago) lortzen dituen jokalariak irabazten du partida.\nPartida hasteko 48 haziak 12 zuloetan banatzen dira (4na hazi zulo bakoitzeko).\nLaguntza gehigarri bezala, zulo bakoitzean dauden hazi kopurua adierazten da, eta horretarako dagokion ikonoa aktibatu behar da.\nMugimenduak txandaka egiten dira. Bere txanda denean, jokalariak hutsik ez dagoen bere zonako zulo bat aukeratu eta hor dauden hazi guztiak erein behar ditu; horrek esan nahi du hazi horiek ondorengo zuloetan (bai bereak eta bai aurkariarenak diren zuloetan) banatu behar dituela, banan-banan, erlojuaren orratzen aurkako zentzuan, norantza honen arabera zulo horren hurrengotik hasita.\nBanatutako haziak 11 baino gehiago direnean taularen buelta osoa egiten da; kasu honetan, haziak zeudeneko zuloa jauzi eta buelta berri bat hasten da 12. haziarekin; gauza bera egin behar da buelta bi edo gehiago emango balira. Azkenean, hasierako zuloa hutsik gelditu behar du.\nMugimendu bakoitzeko harrapaketak egin daitezke: ereindako azken hazia aurkariaren zonan gelditzen denean, eta gelditu den zuloan bi edo hiru hazi baldin badaude (azken hazi hori barne), zulo horren hazi guztiak harrapatuak gelditzen dira; mugimendua egin duen jokalariak hartu eta pilatzen ditu bere aldean, taulatik kanpo.\nHarrapatutako zuloaren aurreko zuloak ere (ereiteko norabidea kontutan hartuz) bi edo hiru hazi baldin baditu eta zulo hori aurkariaren zonan baldin badago, bere haziak ere harrapatuak izaten dira. Ahal izanez gero, harrapaketa gehiago egiten dira, aurkariaren zona bukatu arte edo hazi bakarra edo hiru baino gehiago dituen zulo bat aurkitu arte.\nAurkariaren zonan zulo guztiak hutsik baldin badaude, mugitzen duen jokalariak behintzat hazi bat aurkariaren zonan utziko duen mugimendu bat aukeratu behar du; posible izan ezean, bere zonan gelditzen diren haziak beretzat harrapatzen ditu eta partida bukatutzat ematen da.\nMugimendu baten ondorioz egin daitezken harrapaketak direla eta, gerta lekioke aurkariaren zona hazirik gabe uztea; egoera honek eragin dezaken mugimendua egin daiteke, baina kasu horretan ezin da inongo harrapaketarik egin.\nAurreko araua aztertzen duen egoerari irtenbide ezberdin ugari ematen zaio; hori dela eta, aldaera batzuk ditu joko honek. Guk hau aukeratu dugu nazioarteko arau batuetan bilduta dagoelako, World Oware Federation-ek onartuak.\nEsan bezala, partida irabazteko 25 hazi lortu behar dira; nahiz eta irabazlea nor den erabakita izan, jokalariek jarraitzeko ohitura dute harrapaketa gehiago egitea posiblea den bitartean.\nEgoera horretara iristen denetik programak edozein momentutan partida bukatutzat jotzea ematen die bi jokalariei\nInork 25 hazi lortu baino lehen harrapaketa gehiago egiterik ez dagoen egoera batera iristen bada, jolakariek beraien aldeetan gelditzen diren haziak harrapatzen dituzte eta partida bukatzen da.\nProgramak egoera horretara iritsi dela kontsideratzen du posizio bat errepikatzen denean\nJokatu bakarrik: wari


Martxoak 8: Carlos Baute | eleizaldemusika\nMartxoak 8: Carlos Baute\nCarlos Roberto Baute Jiménez, Carlos Baute-lez ezagutua, 1974ko martxoaren 8an jaio zan Caracas-en.\nAktorea, telebista presentadorea eta abeslaria da, baina azken hau da gehien egiten dauana.\nTxikitatik hasi zan musikataz interesa jartzen eta abestiak konposatzen. 13 urterekin, “Los Chamos´´ musika taldean sartu zan eta“Con un poco de Amor´´ diska atera zuten. 20 urterekin, bakarlanean, bere lehen diska atera zuen “Orígenes I”.\nHortik aurrera album batzuk atera dauz eta honeek dira: 1999.urtean “Yo naci para quere´´; 2001 urtean “Dame de eso´´; 2004 urtean “Peligroso´´; 2005 urtean “Baute´´; 2009 urtean “De mi puño y letra´´ eta 2011urtean “Amarte bien´´.\n“De mi puño y letra” albuma oso ezaguna eta ospetsua egin da, Marta Sanchezekin egin zuen.\nPosted by biotzf on 2014/03/08 in Efemeride musikalak, SARRERAK.


Edukalboan - EDUKALBOAN\nEDUKALBOAN Sarea, gizarte justuago, barneratzaile eta berdintasunaren aldeko bat eraikitzeko eta sakoneko desberdintasunen aurka egiteko konpromezua duten hezitzaileen sare bat da. Sare hau osatzen dugunok, zinez uste dugu HEZKUNTZA dela eraldaketa pertsonala eta soziala eragiteko tresna giltzarria.\nBenetan uste dugu ikastetxeak eta hezkuntza ez formala eskaintzen duten taldeak espazio pribilegiatuak direla, halako eraldaketa prozesu pertsonal eta soziala sustatzeko eta hortik sortzen diren pertsona, estola, talde eta mugimendu anitzen artean sortutako harremanak eta sinergiak hezkuntza eraldatzaile bat eraikitzen lagunduko duela.\nIkastetxeak eta hezkuntza formalerako espazioak eraldatzaile bihurtuko dituen lana sustatu nahi dugu:\nHeziketa lana pertsona horri zuzenduz.\nHezitzailea eraldaketa prozesua errazten duen ardatza dela ulertzen dugu, eta horregatik berritu egin behar dira bere antolaketa moduak ikastetxe edo talde barruan eta beste aliatu batzuekin dituen harremanak.\nErantzukizuna sustatzen duten ekimenen bitartez, bertako zein mundu mailako ekimenen bitartez.\nALBOANek prozesu hezitzaile eraldatzaile horiek bultzatu nahi ditu, metologia berritzaileen bitartez, baloreetan oinarritutako hezkuntzaren trasbertsalizazioa errazten.\nIkasgelak eta lan taldeak haurren zein irakasleentzako eraldaketarako espazioak izan daitezen nahi dugu.\nNeska eat mutilei protagonismoa emanez, gure hezkuntza proposamenak eta kanpainak ikusarazi eta herritarrak mobilizatu nahi ditugu.\nGure helburua eta ametsa banatzen duten hezitzaile guztiak gonbidatu nahi ditugu Sarean parte hartzera. Lanean ari direnez gain, taldeetan ilusioa sortzeko etengabean lanean ari direnak eta pertsona bakoitzak eraldaketa prozesu etengabean dagoen mundu honi eskaintzeko asko duela uste dutenak gonbidatu nahi ditugu.\nIkasgelan edo lan taldeetan gaia nola aurkeztu edo landu ez dakiten hezitzaileak gonbidatu nahi ditugu.\nIkasten jarraitu nahi dutenak eta beste batzuekin batera lan taldeetan parte hartuz, gehiago ikasi nahi dutenak gonbidatu nahi ditugu, proposamen berriak sortu eta dakitena erakutsi dezaten.\nEz da proposamen itxia ezta bakarra ere. Ulertzen dugu errealitateak eta testuinguruak ezberdinak direla eta hala direla inplikazio aukerak ere.\nProzesu parte hartzaile batetik sortu zen sare honen helburua, pertsona, talde, ikastetxe eta erakunde ezberdinen ekarpenak bateratuz. Helburuak ondorengoak dira:\nArdura berak dituzten hezitzaileen arteko lotura izatea.\nEsperientziak, baliabideak eta ardurak elkarbanatzeko espazio birtualak eta presentzialak proposatzea.\nParte hartze eta lan proposamen ezberdinak eskaintzea, hezitzaileak beren interesen, aukeren eta gaitasunen arabera, aukera dezaten.\nGizarte konprometitu eta eraldatzailea lortzeko, lan baliabide ezberdinak modu erraz eta sinplean aurkeztea.\nHezkuntza proposamenei dagokienez, gai eta metodologia berri, erakargarri eta interesgarriak sortzea.\nTestuinguru eta egoera globalekin harremanetan jarri gure ikuspuntua eta ekintza eremua zabaltzeko.\nSAREAk zera dauka:\nALBOANek eratu dituen edo SAREko kideen eskakizunei erantzuteko sortutako gune presentzialak edo semi-presentzialak (hautazkoak). EDUKALBOAN SAREAn parte hartzeko baldintza bakarra gure webgunean izena ematea da: (www.edukalboan.alboan.org).\nALBOANetik ondorengo erantzukizuna hartzen dugu gure gain:\nSAREAren xedea, proposamenak, berriak eta bestelako informazio zehatza ezagutu eta SAREArekin harremanetan egotea posible egiten duen webgune bat izatea.\nInformazioa hiruhilero edo lauhilero bidaltzea, formatu ezberdinetan:\n–EDUKALBOAN aldizkaria korreoz (lauhilero)\n– e-boletina emailez (hiruhilero)\nAurrez aurreko TOPAKETA bat antolatzea urtean, gutxienez.\nHezitzaileen beharrei erantzungo dien proposamen formatibo berriak eskaintzea.\nALBOANeko heziketa baliabideak SAREko kide guztientzako eskuragarri jartzea.\nKomunikazioa eta hezitzaileen arteko elkartrukea erraztea.\nLan taldeak gonbidatu hezkuntza materiala prestatzeko, materiala eta baliabideak balioesteko, gai ezberdinen inguruan hausnarketa egiteko…\nDatuak, testigantzak eta HEGOko erakunde aliatuekin ditugun harremanei buruzko informazioa eskaintzea, ikuspuntu globaletik lan egiteko.\nMetodologia berri eta berritzaileak erabiltzea, heziketa formalean zein ez formalean.


Eskualdeko udal ordezkariak Indian izan dira Vicente Ferrer Fundazioaren lana ezagutzen - Aiaraldea.eus\nEstibaliz Sasiain eta Josune Irabien Indian. / Amurrioko Udala | Ikusi handiago | Argazki originala\nIndian egon dira Amets Meaza Castañares Laudioko alkateordea, Josune Irabien Amurrioko alkatea eta Estibaliz Sasian Amurrioko berdintasun zinegotzia, Euskal herriko beste hainbat erakundeetako ordezkariekin batera, Vicente Ferrer Fundazioak Anantapur barrutian egiten duen lana ezagutzen.\nBost hamarkada daramatza Vicente Ferrer Fundazioak Indiako komunitate txiroenekin lanean. Gune behartsuak eraldatzea eta bazterketa arriskuan dauden kolektibo ahulen bizi baldintzak hobetzea dira, besteak beste, Vicente Ferrer kataluniarrak 1969an Indian abiarazi zuen proiektuaren helburuak. Egun Ferreren familiak hartu du bere lekukoa eta proiektuak aurrera jarraitzen du.\nAmurrio eta Laudioko udalek ekarpena egiten diote urtero Fundazioari. Laudioko Udalak Anantapurren eskola eta urtegi baten eraikuntza finantziatu ditu, aurten 7.182 euro bideratu ditu bertara. Amurrioko Udalak, aldiz, 2016an sinatu zuen etxebizitza komunitario batzuen eraikuntzarako 20.000 euroko hitzarmena. Inbertsioen fruituak bisitatzeko aukera izan dute udal ordezkariek Indiako egonaldian.\n“Indiara egindako bidaia oso aberasgarria izan da, oso ilusionatuta itzuli gara”, adierazi du Josune Irabienek, “bertako jendea oso esker onekoa da eta ikusi ahal izan dugu proiektu oso integratzailea dela; komunitateko kideek elkarri laguntzen diote, bakoitzaren kasta bazter utzita. Vicente Ferrer GKEak sustatzen dituen proiektuetan zein antzekoetan laguntzea ezinbestekoa da, laguntza handia behar duen jendeaz ari baikara. Guretzat diru gutxi denarekin Indian etxebizitzak eraiki daitezke”.\nAmets Meatzak ere oso positiboki baloratu du Indian izandako esperientzia: “ikusitakoa pozgarria izan da, laudioarron ekarpenak uzta onuragarria eman baitu eta ematen jarraituko du”. Gaineratu du, bizitakoa "hunkigarria" izan dela, "bertakoen harrera eta eskertza izugarria izan baita. Bere lana ezinezkoak errealitate bihurtzea zela zioen Vicentek eta bertako bizilagunen irribarrea ikusita, lortu du, ez dut zalantzarik".


Malandainek Maitaldiko zuzendaritza utzi du Ballet Biarritzen lan egiteko — dantzan.eus\nHemen zaude: Hasiera › Hemeroteka › Malandainek Maitaldiko zuzendaritza utzi du Ballet Biarritzen lan egiteko\nMalandainek Maitaldiko zuzendaritza utzi du Ballet Biarritzen lan egiteko\nBiarrizko Maitaldia dantza jaialdia guztiz bukatu ez izan arren, atzoko eguna baliatu zuten Biarritz Kultura elkarteko arduradunek Thierry Malandain arte zuzendariak postua utziko duela azaltzeko.\nBallet Biarritzen zuzendaria eta koreografoa izanik, lan asko ematen ziola guztiak esan zuen Malandainek, erabakia zehaztu nahian.\n«Oso esperientzia ona izan da, eta plazer handiz egin dut, baina sobera lan ematen zidan. Egunean zehar, hamarretatik arratsaldeko zazpiak arte lan egiten dut konpainiarekin. Goizeko bi orduak baliatzen nituen jaialdia antolatzeko», argitu zuen. Bestalde, Maitaldira sekula gonbidatu ez dituen konpainia batzuekiko harremanak txartzen hasiak zirela gogoratu zuen koreografoak, eta Ballet Biarritzentzat «kaltegarria» izaten ahal zela esan. «Mota bereko jaialdia dago Cannes herrian, baina bost pertsona daude antolakuntzan. Bakarrik nengoen ni», erantsi zuen.\nEz dute ordezkatuko Thierry Malandainek Biarritz Kultura elkartean betetzen zuen postua. «Malandainek postua utziko zuela esan digularik, mota bereko lana beste artista batek bakarrik eramaten ahalko zukeela pentsatu dugu, baina kanpoko dantzari bat hartu behar genuen horretarako. Ez dut uste jaialdia egitea posible denik, harreman sakonak izan gabe Ballet Biarritzekin. Kanpoko norbait ekarriz gero, lehiak piztuko ziren», nabarmendu zuen Jakes Abeberrik, Biarritz Kultura elkarteko presidenteak.\nMalandainen lana jarraitu\nBeraz, Maitaldian ez da izanen arte zuzendaririk. Halere, Filgi Claverie aukeratu du Biarritz Kultura elkarteak jaialdiaren egitarauaz arduratzeko. Ballet Biarritz konpainiaren barruan, Gipuzkoarekiko, Bizkaiarekiko eta Arabarekiko harremanak sustatzen hasi zen arte duela lau urte, Biarritz Kultura elkarteko zuzendaria izan da hamar urtez Claverie.\n«Maitaldiak lortua du gaur egun ezagutza. Nire helburua Malandainek egindako lana jarraitzea izango da, egitarauaren bitartez. Lau urte daramat Ballet Biarritzen. Hortaz, indarrean jarraituko dute Biarritz Kulturarekiko loturek», nabarmendu zuen Claveriek. Horrenbestez, Abeberrik argi utzi nahi izan zuen Malandainen abiatzea ez zela haustura, harreman sakonak izaten jarraituko zutela baizik.\nEgungo jaialdiaren egituran sakondu\nAzken urte hauetan dantza jaialdi nagusienetariko bat bihurtu denez gero Maitaldia, bere egituran sakontzeko ordua iritsi dela azaldu zuten Biarritz Kulturako arduradunek. Izan ere, 500.000 euroko aurrekontua du Maitaldiak, hemezortzi eguneko jaialdia antolatzeko. «Mota bereko beste jaialdien aldean, txikia da aurrekontua, baina doan etortzeko prest dira dantza konpainia zenbait. Esaterako, doan etorri zaizkigu egunean zehar azaltzen diren dantza talde batzuk», argitu zuen Thierry Malandainek, eta bere hasieratiko xede nagusia dantza talde ezezagunak azaltzea izan dela nabarmendu zuen. Diru laguntzei dagokienez, diru iturri berriak eskuratzeko aukera batzuk azaldu zituzten. Izan ere, Jakes Abeberrik erran zuenez, behin baino gehiagotan eskatu diote Akitania eskualdeari ematen duen diru kopurua handitu dezan. «Ez dugu erantzunik oraindik». Filgi Claverie zuzendari berria dela-eta, Hego Euskal Herriari begirako proiektuak bultzatzeko aukera izaten ahal zela erantsi zuen.


Sverdlov, Jakov – K17.eus\n21st apirila 2017 17th maiatza 2017 K17\nMilitante boltxebikea. 1917 urtearen aurretiko urteetan Errusia barnean geratzen zen boltxebikeen artean garrantzitsuenetakoa izan zen. 1914an atxilotua eta Siberiara erbesteratua izan zen, Stalinekin batera, 1917.eko otsaileko iraultzaren ondorioz aske geratu zelarik. 1917.eko apiriletik aurrea Alderdi Boltxebikeko Komite Zentraleko kide aukeratua izan zen, eta 1917ko abuztuan, Alderdiko Idazkari.\nBoltxebikeen barne-antolakuntzako arduradun nagusia izan zen. Komite Militar Iraultzaileko kide ere izan zen, eta esan beharra dago Iraultza aurreko Komite Zentral Boltxebikearen batzarraren (iraultza proletarioa berehala prestatzeko erabakia hartu zuen batzarraren) antolatzaile izen zela. 1917.eko azaroak, Iraultza Sozialistarekin batera aldi berean burutu zen Errusia Osoko Sobieten Bigarren Biltzar Nagusian ordezkari boltxebikeen bozeramaile izan zen, beraz, Sobietak iraultza proletarioaren eta botere burgesa uzkailtzearen aldeko ildoa zilegiztatzeko paper garrantzitsua jokatu zuen. 1917.eko azaroaren 21ean Errusia Osoko Sobieten Komite Exekutiboko buru aukeratu zuten Kamenev ordeztuz, beraz, Errusiako Sobietar Errepublika Sozialista Federalaren buru izan zen. 1918an Brest-Litovskeko Itunaren sinaduran paper garrantzitsua izan zuen, eta Asanblada Konstituziogilea bertan behera uzten erabakigarria izan zen.\nLehen Konstituzio Sobietarra izan zen “Herri Langile eta Zanpatuaren Eskubideen Adierazpena” idatzi zuen komisioaren parte izan zen. 1918ko abuztuan Lenin atentatu batean zauritua izan zenean, praktikoki, Lenin berreskuratu arteko hilabeteetan, Gobernuburu postua ere bere esku egon zen. Aleksandra Kollontairen arabera, bere genero askapenaren aldeko borrokan aliatu garrantzitsua izan zen. 1919an, Guda Zibilean zehar hil zen. Bere omenez, Jekaterinburg hiria, 1924.etik 1991.era “Sverdlovsk” bezala berrizendatua izan zen.\nPrevious Previous post: Sobieten Errepublika\nNext Next post: Sarrera


"Erantzukizun indibidual zein kolektiboa" - Altsasu - Guaixe.eus\n"Erantzukizun indibidual zein kolektiboa"\nGuaixe 2020-09-11 11:04\nEz-festak direla eta, horixe eskatu diete altsasuarrei Nafarroako Gobernuak eta udalak. Udaltzaingoa gaur eta bihar gauean lanean ariko da.\nHerriko festak bertan behera gelditu direla eta, ez-festen testuinguruan, Javier Remirez Apeztegia lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak eta Javier Ollo Martinez Altsasuko alkateak bilera egin zuten asteartean. Ondoren egindako agerraldian biek “herritar guztien konpromisoa eta erantzukizun indibidual zein kolektiboa” eskatu zituzten, prebentzio-neurriak betetzen jarraitzeko eta COVID-19 kutsatze gehiago saihesteko.\nRemirez lehendakariordeak “egun hauetan familia eta lagun topaketak saihestu edo gutxitzeko” dei egin zuen, “egoera horietan prebentzio-neurriak erlaxatzen ari direla ikusten ari baikara”. Kontseilariak gogorarazi zuenez, festen ondoren COVID-19 gaitza kutsadurak gora egin du zenbait tokitan. Eta adibide gisa Iruñea eta Tutera jarri zituen. “Baina badaude herriak erakutsi dutenak ongi egin dutela eta kutsadura igo ez dela, Tafalla esaterako. Erakundeen eta gizarte kontzientziazioaren emaitza dira horiek”. Eredu hori segitzera animatu zituen altsasuarrak, are gehiago ospakizunak hezkuntzako ikasturte hasierarekin bat egin duenean.\nBestalde, Ollok gogorarazi zuen herriko ia festa egitarau guztia bertan behera gelditu dela aurten. Data horietan altsasuarrek izandako jarrera arduratsua nabarmendu zuen. Egun hauetan “erantzukizun bera” izaten jarraitzeko eskatu du. Alkateak azpimarratu zuenez, “orain arduraren garaia da, etorkizunean gozatu ahal izateko”. Etorkizuneko ospakizunez galdetuta, Ollok gogorarazi du aurtengo feriak bertan behera gelditu direla. “Osasun agintariek esanen dute, baina hurrengo urteko lehen sei hilabetekoak ospatzea nahikoa zail ikusten dut. Eta, egitekotan, formatu oso desberdinean. Baina, momentuz, argi dagoen bakarra da aurten Altsasun ez dela ospakizunik izanen”.\nAltsasuko festak direla eta, Foruzaingoak urtero zaintza berezia prestatzen du. Aurtengoan zaintza hori osasun-araudia betetzen dela ziurtatzera bideratuta egonen da. Horretarako, Altsasuko polizia etxeko agenteen presentzia Iruñekoekin indartuko da. Ollok jakinarazi zuenez, gaur eta bihar gauean Udaltzaingoa lanean egonen da.\nIrailaren 11tik 15era.\n- Ezin dira kontzentrazio sozialeko ospakizunak, otorduak eta herri-bazkariak egin kalean.\n- Ezin da edaria edo janaria zerbitzatzeko txosnarik eta kanpoko barrarik jarri, edota karparik edo atrakziorik espazio publikoetan.\n- Ez dira baimendu kanpoko barrak edota musika-emanaldiak kalean.\n- Ez-festa egunetan tabernak, kafetegiak, jatetxeak, taberna bereziak, jolaserako aretoak eta joko-aretoak 00:00etan itxiko dira, ordutegi horretan lokala uzteko denbora sartu gabe.\n- Gastronomia elkarteek 00:00etatik 06:00etara hutsik egon behar dute.\n- Jende askoko zonak saihestea.\n- Distantzia mantentzea\n- Maskara erabiltzea.\n- Eskuak maiz eta minutu batez garbitzea xaboiarekin edo gel hidroalkoholikoarekin.\n- Establezimendu bakoitzean adierazitako edukiera errespetatzea.\n- Koronabirusarekin bateragarriak diren sintomak (sukarra, eztula, arnasa hartzeko zailtasuna, usaimena edo dastamena galtzea, beherakoa, eztarriko mina edo muskuluetako min ez ohikoak edo arrazoi ezagunik gabeak) izanez gero, beharrezkoa da etxean isolatuta geratzea eta osasun-zentrora hots egitea, edo ordutegiz kanpo telefono honetara: 948 290 290.\n- Telefono mugikorretan COVID Radarra aplikazioa instalatzera animatu du Nafarroako Gobernuak.


ETB1 kateak denboraldiko ikusle kuotarik onena izan du apirilean: %2,7 | Agenda | Berria\nETB1 kateak denboraldiko ikusle kuotarik onena izan du apirilean: %2,7\nETB2k %8,1eko batez besteko kuota izan du EAEn, duela urtebete baino bi puntu eta hamarreko bat gutxiago\n2011ko maiatzak 3\nFutbol eta pilota partidetan lortutako datu onei esker, ETB1en batez besteko kuota zortzi hamarreko igo da azkeneko hilabetean. Hala, Araban, Bizkaian eta Gipuzkoan %2,7ko ikusle kuota izan du apirilean. Duela urtebete hilabete berean %2,6ko kuota izan zuen. Duela bi urte, berriz, %3,4ko kuota. Apirilaren 27an Real Madril-Bartzelona Txapeldunen Ligako finalerdiak %44,3ko ikusle kuota izan zuen, 2005. urtetik euskarazko kateak izandako daturik handiena. Horrek igo du neurri handi batean ETB1en batez bestekoa.\nETB2 kateak, berriz, %8,1eko kuota izan du apirilean, martxoan baino lau hamarreko gutxiago eta 2010eko apirilarekin alderatuz bi puntu eta hamarreko bat gutxiago.\nEuskal Autonomia Erkidegoko biztanle bakoitzak 220 minutu egiten ditu egunean telebistaren aurrean.\nEspainian, La1 da ikusle gehien duena (%14,7ko kuota). Bigarren Tele5 da (%13,1), eta hirugarren, Antena3 (%11,1). Cuatrok %6,4ko ikusle kuota izan du, eta La Sextak %6,2koa. Gaikako kateen artean, Clan TVE da gehien ikusten dena: %3,4ko kuota.


DataNumen: Garatzaileentzako softwarea garatzeko kit-a\nGaratzaileentzako Software Garapeneko Kit (SDK)\nDatuak berreskuratzeko software produktu bakoitzari dagokiona ere ematen dugu software garatzeko kit (SDK). Garatzaileek aplikazioen programazio interfazeari dei diezaiokete (API) SDK-n funtzioak konponketa prozesua zuzenean kontrolatzeko eta datuak berreskuratzeko teknologia paregabeak beren software produktuetan txertatzeko.\nSDK paketeak SDK DLL fitxategiak, dokumentazioa eta adibide-kodeak biltzen ditu APIak erabiltzeko programazio-lengoaia desberdinetan.\nGaratzaileek honako programetan programa dezakete:\nMicrosoft Visual C ++ C # eta .NET barne\nMicrosoft Visual Basic VB .NET barne\nBorland C ++ eraikitzailea\nDLL deiak onartzen dituen edozein programazio lengoaia\nSDKrako hiru lizentzia eredu mota daude:\nGaratzaile lizentzia: Baimendu garatzaile kopuru zehatzak SDK erabiltzeko beren aplikazioak garatzeko. Adibidez, garatzaile lizentzia bakarra erosten bada, garatzaile bakarrak erabil dezake SDK bere aplikazioa garatzeko. Mesedez, kontutan izan CAN NOT birbanatu SDK DLL bere aplikazioarekin, behean definitutako exekuzio garaiko lizentziak edo royalty-gabeko lizentziak ere erosi ez baditu.\nIraupena Lizentzia: Baimendu aplikazioarekin birbanatu daitezkeen SDK DLL kopuru zehatzak. Adibidez, norberak 10 exekuzio-denbora lizentzia erosten baditu, orduan SDK DLLen 10 kopia birbanatu ditzake bere aplikazioarekin.\nErrege eskubiderik gabeko lizentzia: Baimendu aplikazioarekin banatu daitezkeen SDK DLL banagarri kopuru mugagabea. Hau da exekuzio garaiko lizentzia kopuru mugagabea.\nDoako ebaluazio bertsioa:\nMesedez, jarri gurekin harremanetan informazio zehatzagoa lortzeko edo SDK paketearen doako ebaluazio bertsioa eskatzeko.


Dantza egiteagatik zigortuta - Ahotsak.eus\nDantza egiteagatik zigortuta Igandetan Orioko plazan jotzen zuen bandak. Horrela, balsean eta soltean egiten zuten dantzan. Oso zelatatuak izaten ziren emakumeak herrikoen artean, eta berehala jakiten zen nork egin zuen dantzan eta non. Jaunartzea egitean zigortu egiten zituzten dantzan aritzeagatik.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ORI-006-006 kodeko bideoa nahi duzula aipatzea: ahotsak@ahotsak.eus\nIgandetan Orioko plazan jotzen zuen bandak. Horrela, balsean eta soltean egiten zuten dantzan. Oso zelatatuak izaten ziren emakumeak herrikoen artean, eta berehala jakiten zen nork egin zuen dantzan eta non. Jaunartzea egitean zigortu egiten zituzten dantzan aritzeagatik.\nGaia(k): Aisia » Jai-giroa » Erromeriak , Familia eta harremanak » Sexua eta generoa » Genero berdintasuna , Familia eta harremanak » Lagunartea eta familia » Gaztetako ibilerak , Ohiturak eta bizimodua » Erlijioa » Elizaren indarra , Aisia » Kultura » Musika\nGoiko plazako erromeria eta moila ingurua\nAhalduntze bertso-eskolan, korapiloak askatzen


Pasa dan asteko jarduna\nOier Gorosabel 2009/12/31 14:13\nProspektatzen eta materixala prestatzen: Aterreta (Ispaster), Atxarre (Ibarrangelua) eta errekan.\nADES espeleologia taldia\nUrdaibai, Lea eta Artibai (Bizkaia)\nAskotan, espeleologixan bigarren maillan lagatzen dira baiña ezinbestekuak izaten dira alderdi "espektakularra" ondo burutu ahal izateko. Prospekziñua eta material prestaketia dira, eta aste honetan honetara zuzendu doguz gure indarrak.\nProspezkziñuan, lurrazala arakatzen dogu, koba sarrera barrixen billa. Gehixenetan basuak zeharkatzia eskatzen dau honek, matxetiak eskutan, eta sektoreka egitten dogu modu antolatu baten. Aste honetako prospekziño eremuak Aterreta (Ispaster, Soluan auzua) eta Atxarre (Ibarrangelua) izan diraz.\nBestalde, material prestaketan klasifikaziño eta garbitze biharrak egin doguz. Honek garrantzi berezixa daka soken kasuan: asko erabiltzen dogun materixala da berau, eta arrisku egoeretan espeleologuan bizitzian berme bakarra izaten da sokia. Horregaittik, metroka-metroka errebisatzen da ondo dagola sigurtatzeko, eta bere egitturia kaltetu leikian mikrokristalez garbitzeko.\nJuan San Martin espeleologia III - Mairuelegorreta\nOier Gorosabel 2009/12/28 22:21\nJuan San Martin bildumako espeleologia argazki errekopilaziñuan hirugarrengo txatala. Mairuelegorreta haitzulo historikoko argazki txortia (Zigoitia, Araban).\nZigoitiako koba hau Gorbeiako parke naturalan barruan dago, eta lehelengo exploraziñuak XX gizaldi hasierakuak dira, Pyrenaica aldizkari honetan irakorri ahal izan genduan legez. Gaiñera, oso sinbolikua izan zan frankismuan, bertan ospatu ziran euskal jaialdixengaittik. Nik neuk ez dot ezagutzen ondiok, baiña laster juateko esperantzia dakat GEA-ko lagunen\nMairuelegorretako hainbeste argazki ikusi geinkez bilduman:\n“Kobazulo barnean meza ospatzen”\n“Lehoinabar azaladun pareta”\nJuan San Martin espeleologia II - Debabarrena\nOier Gorosabel 2009/12/26 23:56\nJuan San Martin bildumako espeleologia argazki errekopilaziñuan bigarrengo txatala. Debabarreneko haitzuluak: Aitzbeltz (Mendaro), Errekaldeko lezia (Urko, Ermua), Jentiletxeta (Mutriku) eta Ekain (Deba).\nNi eibartarra izanda, Lekeittion bizi naiz eta beraz Lea-Artibai-Urdaibaien dihardut ADES espeleologia taldiakin. Horregaittik, nere jaioterri inguruan ez dot haitzulo bakar bat bera be ezagutzen, baiña euren erreferentziak exotiko eta erakargarrixak egitten jataz. Han inguruko espeleologo jatorren batek erakutsi nahiko balestaz...\nArgazkixen etiketan Elgoibar agertzen dan arren, esango neuke koba hau gaur egunian Mendaron dagola. Izan be, oker ez banago, Aitzbeltz hau I Euskal Espeleologia Jardunaldixetan (1956kuak) bi ponentzia merezi izan zebana da eta Aitzbeltz II izenekuakin batera Mendaroko Garagartza auzuan dago, Otaerre mendi inguruan\nErrekaldeko Lezia (Urko, Ermu partian)\nBizi guztian “la cueva de Urko” gora eta “la cueva de Urko” behera entzutzen, eta ¿siñistu zeinkie ondiok ez dotela ezagutzen? San Martiñek argazki hau dakar:\nBaiña Indalecio Ojangurenen argazkixen artian beste hau dago be\n“Entrada de la cueva de Urko (Mallabia)”\nBai bata bai bestia, txikixak izanda be, nere bisitta pendientiak dira. ¿Zeiñek eruango ete nau bertara?\nOlatzeko haitzulua, izen bereko hiruretatik lehelengua oker ez banago. Auzuan betidanik ezaguna, Barandiaranek industu zeban 1927 eta 1936xan, beste arrastuen artian 7 pertsonan hazurrak topauta.\nWikipediatik hartuta: “Ekain Deban (Gipuzkoa) dagoen leizea da, Goi Paleolitokoa. Ezaguna da batez ere Madeleine aldikoak diren labar-pinturak direla-eta. 1969ko ekainean topatu zituzten Rafael Rezabal eta Andoni Albizurik, Azpeitiako "Antxieta" kultura taldekideak zirenak. Benetako leizeak ez daude bisitarientzat zabalik, baina Zestoan koben erreplikak daude, non, pinturen kopiak ikusgai dauden. 2008an UNESCOk kobazuloak Gizateriaren Ondaretzat izendatu zituzten, Santimamiñe eta Altxerrirekin batera”.\nLa fusa nostra\nOier Gorosabel 2009/12/24 10:33\nToquinho, Vinicius eta Maria Bethaniak ipiñi deskue azpiko musika gozua, "La Fusan"; ezin izan dogu ekidin "La bossa nostra"kin amaitzia. Frantses I eta senar adardun azkarrana kontau dogu gero (Historias de la historia). Josu Waliñok "Zientzialaria" aurkeztu desku bere ipoiñian. Victor Jara eta Malvina Reynolds jarri doguz parez pare, "Little boxes" eta "Las casitas del barrio alto" kantu-bertsiñuekin. Eta ahotsak.cometik, Pedro Aranburu olaberriarra entzun dogu eskola urtiak gogoratzen... aspaldiyannnnn, aspaldiyaaaannnn... clin-clin-clin cliiiiiin...\nHOYGAN ER PLOGRAMA AKI\nJuan San Martin espeleologia I - Sarreria eta Debagoiena\nOier Gorosabel 2009/12/22 23:53\nJuan San Martin bildumako espeleologia argazki errekopilaziñuan lehelengo txatala. Bildumian nundik norakuak, eta honako haitzuluen argazkixak: Aizkirri, Aitzulo, Orkatzategi, Sandailli, Gesaltza, Arrikrutz (Oñati), San Valerio, Lezetxiki, Kobaundi (Arrasate-Mondragon) eta Irurixo (Bergara).\nJuan San Martinen argazki bildumia online ipiñi zala jakin nebanian, segiduan etorri jatan berau arakatzeko gogua. Izan be, gizon hau espeleologia munduan ibilli zan gaztetandik, eta exploraziño kanpaña garrantzitsuetan parte hartu zeban. ADES-en nabillenetik gero, antxiñako exploraziñuen barri izateko aukeria dakat –antxiñakuak errelatiboki, lehelengo espeleologuak XX mende hasierakuak diralako- eta kronika zaharrak irakortzen, behin eta barriro agertzen dan izena da San Martiñena.\nOker ez ba nago, Gipuzkoako Foru Aldundixan Guregipuzkoa webgunian sartuta, Juan San Martiñen lehelengo argazkixa 9142 zenbakiduna da, eta azkena 15420 zenbakiduna. Hala ba da, 6278 argazki dira guztira. Eta bai: banaka-banaka begiratuta, haitzuluen munduakin errelaziñua daken argazki asko topau dittudaz. Artikulu txorta honetan, háren erreferentziak emongo dittudaz, gaika ordenauta eta batzutan komentarixuekin. Uste dot material interesgarrixa dala euskal espeleologo guztiendako: argitarapenetan erabiltzeko, exploraziñuen historixia osatzeko, edo beste barik, aintzindarixak zelan hasi ziran ezagutu eta gaur eguneko espeleologixia hobeto ulertu daigun.\nOharra 1: argazki bildumia oso-osorik erreproduzidu dabe Foru Aldundiko bihargiñak, baitta argazki repetiduekin, desenfokauekin eta defektuosuekin be. Oso neurri egokixa begittantzen jata gaiñera. Horretara, hamen esanguratsuenak ikusten dirazen arren, erreferentzietan guzti-guztiak dagoz.\nOharra 2: bilduma osua creative commons lizentziapian dago, hau da, erabilpen librekuak dira baldintza zehe batzu bete ezkeriok. Hau familixiari eskertu bihar detsagu, jakiña.\nAntza danez, Juan San Martin Oñati aldeko jentiakin hasi zan espeleologia kontuetan sartzen. Normala danez, inguru hartako argazki asko agertzen dira bere bilduman.\nArantzazuko santutegi inguruko haitzulua, XIX gizaldittik hona industu dana.\nAitzulo (Urrexolako Haitzak, Oñati)\nAraotzerako bidian, errepidetik ikusten dan tunel haundixa da:\nOrkatzategiko eskalada artifizial ikastaro baten irudixak be agertzen dira, espeleologixan erabiltzen dogun teknikian itxurakuak:\n“Orkatzategiko kobazuloa” izeneko argazki bat be ba dago:\nSan Elias edo Sandailli (Oñati)\nJaturabe urtegi inguruko ermitta hau haitzulo baten barruan eginda dago, eta bertako estalagmita baten ura –aska batian biltzen dana- erremedixo majiko modura erabilli izan da:\nHauxe sorpresia hamengo argazkixak ikustian. Izan be, koba honetan oin dala gitxi egon giñan ikastaro bat egitten.\nBarreguria emon zesten hónek argazkixok, gaur egunian ekilibrixo bardin-bardiñak egin bihar dirazelako leku horretan zulora busti barik allegatzeko:\nSarreratik bertatik kanpora dagon ikuspegi hau be, zenbat bidar ikusi genduan: sartu-urten, sartu-urten, sartu-urten...\nHamen barriz, goiko mendittiko ikuspegi bildurgarrixa dago. Inpresiñua benetakua emoten dau, gaur egunian zugaitzekin ez dalako hain ondo ikusten.\nJaturabe inguruko sistema ikusgarri eta haundixa. Oin dala urte gitxi zati bat turistiko ipiñi dabe:\nGesaltzako kurtsuan oñatiarrei aittu netsanez, inguru hartako urak Jaturabera isurtzen dira urpeko zuloren batetik. Ez dakitt hónetan irudixetan ikusten dana izango dan...\nSan Valerio edo Galarra (Arrasate)\nUdalaitzeko haitzulo hau, XIX gizaldixan, Santa Agedako bainuetxeko bezero “ilustriak” askotan bisittautakua izan zan:\nLezetxe edo Lezetxiki (Arrasate)\nBarandiaranek hiru kanpañatan industutakua, oin dala 80.000 urteko giza-arrastuak agertu ziran bertan. Argazki hau lehelengo kanpaña ingurukua, 1956kua:\nKobaundi (Garagarza, Arrasate)\nLezetxiki inguruan hau be, baiña kondaira eder eta guzti:\nGiza hillobi modura erabillittakua, Aranzadi eta Barandiaranen 1928ko ikerketen arabera.\nOier Gorosabel 2009/12/21 13:25\nHau Iparraldeko euskaldun zintzo baten istorioa da. Gernikako arbolari maitasunez, muga zeharkatu eta iskiluak hartu zituen Herriaren alde. Halere, bere bihotzaren handitasunak ezin izan zuen emozioari eutsi, eta borrokaren gorrian hil zen. Hau da bere omenezko kantua.\ntiro lihoa iruten\nantxitxika doan andraren\natzetik joan hintzana (bis).\nostiko eta kanta,\nAzken hatsa zuela\nNehoiz irekiko diren\nNun hago... (bis)\nArgazkiak.org | Shalvador © cc-by-sa: txikillana\nIturritzeko lezan (Aulestia)\nOier Gorosabel 2009/12/20 00:37\n"harrizko ezpata zorrotzak pasau dira gure begixen aurretik, poliki-poliki illuntasunetik agertzen, meheiak, hauskorrak eta mortalki ederrak"\nAste honetan, Aulestiako Iturritzeko lezara bueltau gara, beheraiñok jaisteko eta oroitzapen gogorrak gaindittu ahal izateko. Baitta lortu be: sei bat ordu egon gara barruan, eta (-)200 metrotara allegau gara, barrenengo puntura hain zuzen be. Hamen Oierren kronikian zati bat, idatzittako moduan:\n"Errespetuz pasau gara istripuan lekuetatik: harrixa desprendidu zaneko pareta; Kepi eta Gerardok kolpia hartu zebeneko erlaitza (eta gero 8 ordutan euren babeslekua izan zana, laguntzia allegau arte); Gotzon konortia galduta geratu zaneko frakzionamentua... Isi-isilik giñoiazen arren, bildurra aidian susmatzen zan, baitta hormetan apoyatzeko modu bereziki delikauan. Eta halan be, harrixak jausi. 50 eta ¿80? metrotako potzuetan –batez be azken honetan- harrizko ezpata zorrotzak pasau dira gure begixen aurretik, poliki-poliki illuntasunetik agertzen, meheiak, hauskorrak eta mortalki ederrak.\nArrasto “arkeologiko” ugari be ikusi doguz pasa dan sartukeran eta oinguan, baitta pizkat garbitzeko aprobetxau be. Lazo bi; gubilla, spit eta guzti; orratz hipodermiko baten zorrua; erabillittako gasia; guante bi (neuk hirugarrena laga dot, involuntarioki); manta termiko baten hondakiñak; telazko poltsa bat; “filipinos” paketia, plastikozko platerak eta kutxarillia; artifizieruen kabliak... 1991ko istripu eta erreskatian laburpen ona emoten dabenak."\nVai e ven e vai e do dereito e do reves\nOier Gorosabel 2009/12/18 14:30\nMusika aldetik, guztiz irratsaio galegua urten jaku gaur. Jozulinek txokolatia sexua baiño hobia dala demostrau desku, eta Josu Waliñok ostera, vampiro gaixo baten istorixia dakargu. Bertsiñuen jokuan, Ikusi eta Ikasi / Black is black alderatu doguz (Delirium tremens / The Sparteens / Los Bravos). Eta Ahotsak.com webgunetik Eulali Madinabeitia atxabaltarra hartu dogu erropa garbiketia zelan egitten zeben jakitzeko.\n!Oes! Escoita o programa desta semana eiquí\nAittitta Raduga interneten edonoiz entzun leike, Arrosa Sareko beste irrati txiki askoren programekin batera. Gaiñera, uhiñetan be entzun leike, bestiak beste: Lekeitioko Arrakala Irratija 107.7 FM, Eibarko Matrallako Irratixa 102.8 FM, Bittorixako Hala Bedi Irratia (Lautada 107,4, Trebiño 107,7, Aiara 96,5, sakana 90,6 FM), Iruñeako Eguzki Irratia (107,7 FM), Bilboko Tas-Tas Irratia (97,0 FM), Oreretako Zintzilik Irratiya (100,0 FM), Urruñako Info7 (podcast), Oiartzun Irratiya (107 FM).\nAmezketa - Loidiko neskatxa\nOier Gorosabel 2009/12/15 23:46\nAmabirjiñak pertsonai mitolojiko bildurgarrixak diraz: mezu kriptikuak bialtzen detsez jentiari, euren omenezko tenpluak handik eta hamendik eregitzeko. Jentiak ez dittu ulertzen, eta mendeku gogorrak hartzen dittuez.\nOier Gorosabel 2009/12/14 09:54\nKuriosua dok, bai. Egitten gabizen biharra oso interesgarrixa izan leikek jente gaztetxeruandako: gure aittitta-amamak faszismuari aurre egitteko eregittako estrukturak, 17 urteko umemokuak –gaur egunian pipak jaten ikusten doguzenen parekuak- fusillen gatilluei tiraka egon ziraneko trintxera eta potzuak. Halan be, hau poliki joiak eta seguramente erakusteko moroko ezer dakagunerako, gaur egungo gazte iraultzaille hórrek “desaktibauta” egongo dittuk: supermerkaturen baren biharrian, makiñatik umiak zaintzera eta viceversa, euskera edo emakume teknikari... Tira, hurrenguekin egongo gaittuk.\nArgazkiak.org | Olabe habixia © cc-by-sa: txikillana\nHurrengo 5 elementuak » 1 2


DonostiaEuskaraz.eus - IX. Bertso Derbia\nReal Sociedad Fundazioak Bertso Derbiaren IX. Edizioa antolatu du Athletic Fundazioaren, Donostia Kulturaren eta Usandizaga Institutuaren Diseinu Grafiko Zikloaren laguntzarekin.\nReala eta Athletic fundazioek gizalegezko futbol zaletasunaren alde egindako ahalegina da Bertso Derbia.\nMartxoaren 12an, igandearekin, Anoetan jokatuko dute Realak eta Athleticek ligako partida.\nAurretik, ordea, martxoaren 10ean arratsaldeko 19:00etan Donostiako Antzoki Zaharrean bertso saioa izango da. Mikel Labaka Realeko jokalari ohia eta gaur egun Eusebio Sacristanen lan-talde teknikoko partaidea izango da ekitaldiaren aurkezlea. Azpeitiarrak jarriko dizkie gaiak sei bertsolariei.\nAthletic: Igor Elortza, Arrate Illaro eta Jon Maia.\nSarrera doan izango da eta Reala, Athletic eta Donostia Kulturaren bidez lortu ahal izango dira. Realaren denda ofizialetan (Elkano Kalean eta Anoeta Estadioan) eta Donostia Kulturak bere ohizko kanalen bidez.\nIgandean Anoetan ere bai\nDerbiaren egunean bertan, martxoaren 12an, 11:00etatik aurrera Anoeta futbol zelaiaren atarian (8. atearen inguruan) saio jostaria egingo dute bertsolariek. Partida aurretik giroa berotzeko saioa izango da.\nBersto Derbia kirola eta kultura uztartzeko ekimena da. Donostiak martxoaren 12an futbolaren festa biziko du, baina honek izango du bere atarikoa ostiralean, martxoaren 10ean Antzoki Zaharrean 19:00tatik aurrera. Bertan kulturak eta kirolak bat egingo dute.\nBertso Derbia Reala eta Athletic fundazioek euskararen normaltasunaren alde urtean zehar egiten duten lanaren adierazgarri ere bada. Gure hizkuntza eta gure kulturarekiko konpromezuan sakontzeko balio du.\nReal Sociedad Fundazioak kirol, kultur eta gizarte jardueren sustapena eta zabalkuntza du helburu. Hezkuntza sarean murgildurik dago hitzarmen eta proiektu ezberdinen bidez. Hau izan da horietako elkarlan bat. Usandizagako Diseinu Grafiko Zikloko Mariana Martínez ikasleak Bertso Derbi honetarako irudia eta komunikazio euskarriak proposatu ditu.\nNorberak bere koloreak bihotzean daramatzagu, eta bihotzak markatzen du erritmoa. Elektrokardiograma da horren irudi. Marra urdinak eta gorriak gorabeheratsuak dira, etenik gabeak eta aldakorrak. Errespetuz baina indarrez bizi ditugu Reala eta Athleticen arteko partidak. Intentzio handiz bizi ditugu gol aukerak eta partidako azken uneak. Jokaldi batek eragin dezake bihotza azkartzea, bat-batean zalea aulkitik altxatzea.\nBertsolaria kantuan hasi zain isil-isilik egoten gara. Intentzioz eta gogoz itxaron ohi ditugu bertsolariaren azken puntuak. Barre txikia, negarra, izerdia, gogoeta eragin ditzake bertsoak. Bertsoak eragin dezake bihotza azkartzea, bat-batean aulkitik altxatzea.\nGure kultura, gure kirola, gure ohiturak... futbola eta bertsolaritza gureak sentitzen ditugulako elkarlanean ari dira futbol taldeak eta bertsolariak. Elektrokardiogramaren bi marrak kolore bana dute, baina biak dira aldakorrak eta etenik gabeak.


Beñat Katarain eta Leire Fernandez nagusi Urkabeko I. Igoeran . diariovasco.com\nBeñat Katarain eta Leire Fernandez nagusi Urkabeko I. Igoeran\nIrabazleak euren sariekin. / GOIZARIN\nAritz Leonet eta Elurtza Etxebeste izan dira lehen oiartzuarrak Urkabeko tontorra zanpatzen\nIntxixu Trail-Girizia Mendi Lasterketa Taldeak antolatuta, Urkabeko I. Igoera egin zen pasa den larunbat arratsaldean. Lasterketa motz bezain gogorra egin zuten 23 korrikalarik eta horietan azkarrenak Beñar Katarain lakun-tzarra (8'54'') eta Leire Fernandez errenteriarra (10'48'') izan ziren.\nOiartzungo korrikalariei dagokienez 12 animatu ziren parte hartzera eta horietatik Aritz Leonet eta Elurtza Etxebeste izan ziren bizkorrenak, 9'10'' eta 12'33'' denborarekin hurrenez hurren.\nIrteera ofiziala Gaetxen (Bidegorrian, Skate Park-aren aldamenean) izan zen eta 1,6 kilometroko ibilbidean 191 metroko igoera metatua egin zuten korrikalariek.\nSari banaketa, berriz, arratsaldeko 19:10ean ospatu zen Oiartzungo Doneztebe enparantzan, Garagardo Festarako prestaturiko karparen aurreko aldean. Antolatzaileek banatu zituzten sariak, lehenengo absolutu emakumezko zein gizonezkoak gazta erdi bana eta ardo botila bana eta lehenengo oiartzuar emakumezko zein gizonezkoak ere izan zuten saria, Garagardo Festan bi pertsonentzako afari baterako bale bana irabazi zuten.\nAntolatzaileak pozik zeuden lasterketak izan zuen oihartzunarekin. «Hasiera guztiak ez dira errazak izaten, baina 23 lagun animatu dira eta oso ikuskizun polita eskaini dute. Guztira lau emakume eta hemere-tzi gizonezko animatu dira».


Milaka pertsona mehatxatzen dituen gosea arintzeko nazioarteko laguntza behar du Ipar Koreak | Consumer\nMilaka pertsona mehatxatzen dituen gosea arintzeko nazioarteko laguntza behar du Ipar Koreak\nUztak onak izan dira, baina ez dira nahikoak oinarrizko beharrak asetzeko, FAO eta PAMen txosten baten arabera.\nIpar Koreak premiazko laguntza behar du nazioartean milioika pertsona mehatxatzen dituen elikagai-eskasia zuzentzeko. NBeren Nekazaritza eta Elikadurarako Erakundearen (FAO) eta Elikagaien Munduko Programaren (PAM) txosten bateratu baten arabera, uztak onak izan dira, baina ez dira nahikoak Asiako herritarren oinarrizko beharrak asetzeko.\nSektore ahulenak – haurrak, emakumeak eta zaharrak – dira elikagai-eskasia gehien pairatzen ari direnak, eta laguntza behar dute hurrengo hilabeteetan elikagai-gabezia larri bati aurre egin behar ez izateko, Nazio Batuetako agentziek ohartarazi dutenez.\nDuela urte batzuetatik, Ipar Korea elikagai gutxi izaten ari da, laborantza-lurrak falta direlako eta lurzoruak pobretzen direlako, eta ez dagoelako azpiegiturarik, eta hondamendi naturalek, uholdeek eta lehorteek okerrera egin dutelako. Hala ere, txostenaren arabera, errendimenduari eta eguraldi onari esker, garia, zekalea eta neguko eta udaberriko patatak 441.000 tona zerealera iritsi ziren, aurreko urteko ekoizpenaren bolumena baino bi aldiz eta erdi gehiago, eta aurreko lau urteetako batez bestekoa baino %34 gehiago (328.000 tona).\nFAOk eta PKak aurreikusten dute 2001/2002 (azaroa/urria) merkataritza-urtean guztira 3,66 milioi tona labore ekoitziko direla, 2000/2001 urtean erregistratutako bolumena baino %42 gehiago. Gainera, Gobernuak zuzentzen duen Banaketa Publikoko Sistemak banatzen dituen janari-errazioak, nekazaritzakoak ez diren 15 milioi kontsumitzaileen artean,% 48 hazi dira aurten, eta elikagai gehiago daude merkatuan herrialde gehienetan.\nHala ere, datu on horiek gorabehera, herrialdearen barne-produkzioa kontsumo-behar minimoen oso azpitik dago oraindik, inportatzeko gaitasuna oso txikia da eta nazioarteko laguntzak oso mantso iristen dira. Horren guztiaren ondorioz, Ipar Koreak uztailetik urrira bitartean 382.000 tonako elikagai-defizita izaten du.\nNBEko agentziek ere kezka agertu dute elikagaiak eskuratzeko desberdintasunak direla eta. Hori dela eta, adierazi dute hirietako populazioa, iparraldeko eta ipar-ekialdeko elikagai-urritasuna duten eremuetako biztanleak, eta talde ahul batzuk, hala nola haurrak, haurdun dauden emakumeak, ama bularreko amak eta adineko pertsonak, zailtasun gehien dituztenak janaria lortzeko. Gainera, elikagaien laguntzarako ekarpenak gutxitzeak desberdintasun horiek gehitzea ekarri du, eta gehitu egin dira.\nTxostenean azaltzen denez, maiatzean, PAlak ezin izan zituen laguntzak banatu adineko pertsonei, eta, elikaduraren ikuspegitik, bigarren mailako eskoletako ikasleen eta irakasleen arteko banaketak murriztu behar izan zituen, sei probintzietako eskoletan. Horren ondorioz, milioi bat lagun baino gehiago kaltetu ziren, PPren laguntzaren 6,4 milioi onuradunetatik.\nTxostenaren arabera, emaileen komunitateak baliabide gehigarriak mobilizatzeko berehalako ekintzarik hasten ez badu, ezinbestekoa izango da laguntza-programa geroago murriztea. Hori dela eta, 127.518 tonako beste partida gehigarri bat eskatu du PUk, urte osoan programa gauzatzeko.\nAzkenik, txostenak azpimarratzen du tenperatura baxuek eta ur gutxi izateak eragina izan dezaketela arto- eta arroz-labore nagusietan, eta uztaren bolumena uztaileko eta abuztuko eurien mende dagoela, prezipitazioen denboraldi nagusiaren mende.\nhambre-eu laguntza paliar-eu


Mercedes Benzek berriz estutu ditu langileak\nApirilaren 16an Mercedesek hitzarmenaren sinatzaileei jakinarazi zien beste aldebakarreko neurri bat, zeinetan hamaikagarrenez aldatzen zien aurten egutegia langileei, bere buruari ezarritako produkzio beharrei egokitzeko. Mercedeseko egutegi dantza horretan, Gasteizko fabrikako langileak bahitzea erabakiz, beste behin inongo prozedimendu legalik jarraitu gabe, langileen bizitza errespetatu gabe eta pertsonen lana eta familia bateragarri egin gabe, komunikatu dute berriz ere urte hasieran urteko egutegian jarrita zauden oporrak aldatuko dituztela.\nEz da ahaztu behar erez, bahitze jendetsu honetan kaltetuak izango direla azpikontratetako langile asko eta asko, zeinak beherala eta men eginez moldatu? behar diren, kontutan izan gabe ea zentzua duen edo ez enpresa nagusiak dioena.\nNeurri honekin Mercedesek bere benetako aurpegia erakuzten du berriro ere: oso asumituta izanik? ? arau guztien gainetik dagoela, eta, bere esku dagoen guztia egingo duela langileek onartu dezaten Euskal Herriko mozkin handienetakoa duen enpresak eskubidea emanten dioa langileen ahotsa eta borondatea bahitzeko eta denak berdin jarraitzeko. Garai batetik honera, ordutegi-malgutasuna balizko gorabeherak absorbitzeko beharrean, tresna estrategiko bat bihurtu da mozkikan maximizatzeko; eta, hori guztia, noski, langileen kaltetan.? ?\nMercedesen benetako aurpegia hori da: behin-behinekoen kontratazio masiboa legeari iruzur egiten, egutegiaren aldebakarreko aldaketak egiten, kaleratze libreak enpresa gurtzen ez duten langileentzako beren esfera pribatuan bada ere eta akordioak egitea batzorde-txiringitoetan enpresako batzordearen bizkarrean eta langileen gehiengoaren borondatearen kontra.\nELAtik egonezinez ikusten dugu administrazioak horri mugak jarri beharrean nola alfonbra gorria jartzen dion eta nola erraztu egiton dion enpresari egin eta desegitea berak nahi duen moduan iritzi publikoak onartu eta bere egin dezan enpresa modelo bat dela, ahaztuz fede gaiztoko eta praktika enpresarial txarren eredua dela, eta langileen aspektu sozialak kontutan hartzen ez dituena.\nDenbora asko daramagu salatzen enpresaren epe luzerako estrategia hau. Lobby gisa jardun nahi du eta administrazioen erabaki politikoak aldatu autogintza sektoreari dagokionez trukean langileen eskubideak erabiliz, benetan da lotsagarria eta errespetu falta itzela era horretan egitea et againera produkzio errekorrak egiten dituzten bitartean. Ez dugu justua kontsideratzen horrelakoak naturalizatzea eta normaltzat hartzea nola enpresak horrela jolastu dezakeen langileekin eta ustezko produkzio krisi hori langileek bizkar gainean jartzea zeinek inongo erantzukizunik ez duten, eta gainera, faltsua dena\nSindikatutik eta zentzu horrekin, bide juridiko eta sindikalak jorratuko ditugu aurre egiteko salbuezpeneko egoera horri: malgutasuna era horretan erabiltzea naturalizatzea Mercedesen langileen kaltetan.


Atenasetik Euskal Herrira izeko Mertxeren osagaien bila – Egizu elkartea\nOtsailaren 14an Julen Nafarrate gaztea gurean izango da uda honetan bizitakoak kontatzeko.\nAbentura berezia abiarazi zuen Nafarrate kazetariak, Atenasetik Euskal Herrirako bidea bizikletan eginez, bidaian zehar tokian tokiko sekretu gastronomikoak topatzeko asmoz, bertakoen sukalde barruraino sartuz. Hiru hilabeteetan Atenas eta Euskal Herria sukaldez sukalde eta horietako bakoitzak gordetzen dituen sekretuz sekretu lotu zituen kazetariak. ‘Izeko Mertxeren osagaien bila’ jarri zion izenburua proiektuari, hain zuzen ere bere Mertxe izebaren moduko emakumeak topatzeko asmoa baitzuen 3.000 km-tik gorako bidaian, eta bereziki hauen sukalderako gaitasunak ezagutu… eta dastatu. Proiektua Donostia 2016ko Biziz enbaxadaren baitan garatu zuen Nafarratek.\nErronka beteko zuen? Osagai guztiak lortuko zituen? Garabia deitu behar izango zuten?\nErantzunak jakin nahi? Badakizue, Otsailaren 14an Algortako kultur etxean itxoingo zaitugu 3 saioetan zehar:\nGoizez 9:15/11:00 eta Arratsaldez 20:00\nEsatea, emanaldi hau aurtengo KORRIKA KULTURALAREN barruan dagoen jardueretako bat dela. Aurtengo KORRIKA martxoaren 30etik apirilaren 9ra izango da, Otxandiotik Iruñera.\nasier barruetabeña2017-02-10T12:25:07+01:002017-02-10|berbalagunok, diaporamak, egizu, hitzaldiak, kultur jarduerak|0 Comments


Erletxe Industrialdeko Enpresa Elkartea bere lehen Batzar Orokorrean batu da eta Iñigo Hernando Galdakaoko alkatea gonbidatu du hasierako hitzartzea egitera. Gobernura sartu bezain laster egin zuen apustua berretsi du alkateak: “Udalarentzat Erletxeko poligonoa apustu estrategikoa da”. Hortaz, eskutik hartuta hasia duten bideari jarraitu eta “akordioz eta inteligentziaz” elkalanean segitzeko deia egin du.\n“2019an gobernura heldu ginenetik oso argi izan dugu Udalak aurrerapauso bat eman behar zuela eta elkarlana bilatu herrian dauden enpresa eta industriekin”, adierazi du. Zentzu horretan Erletxeko industriagunea da ardatz nagusietakoa, eta indartzeko apustua egin du. Gainera, egindako lana fruitua ematen ari dela eta, gustura agertu da alkatea. Emaitza horren adibide jarri du Erletxen dauden enpresak elkartean bildu izana eta Udalarekin egindako hitzarmena; “batasun horrek indartu egiten zaituzte”. Enpresariak ikusten ari dira babes horren onura, eta gero eta gehiago batzen ari dira elkartean; azken urtean ia bikoiztu egin dira kideak. Duela urtebete 48 bazkide batzen zituen EIEE-AEPIE elkarteak, eta, gaur egun, 86.\nUdaletxearekiko elkarlanari esker, argiteria eta garbiketa hobetu dira, adibidez, eta seinaletika lantzen ari dira. Horrez gain, elkartea Erletxeko lurren egoerari buruzko azterketa bat egiten ari da, Udalaren babesari esker. Alkateak adierazi duenez etorkizunerako giltzarria izango da azterketa hori, elkartearen eta udalaren arteko elkarlana sakondu eta ardurak banatzeko oinarria izango baita. “Eta hori da hitz klabea: etorkizuna”, esan du.\nBeste asmo baten berri ere eman du Hernandok: “Hor gabiltza Hiri Antolamendu Orokorrerako Plana berritzeko lanean eta horren parte bat izango da Erletxeko poligonoa aukeraz betetzea, handitu ahal izatea, are enpresa gehiago erakarri ahal izatea eta are industriagune indartsuagoan bihurtzea. Esan dudan bezala: akordioa, elkarlana eta kudeaketa inteligentziaz; hori da datozen urteetarako duguna, etorkizunari begira».


Grabaketa data: 1975-10-07\nHiztuna: Mariano Lizarraga.\nGaiak: bizimodua , gaixotasuna , kontakizuna , mitologia: jentilak , ogibideak: zurgina , sendabelarrak , soldaduska , sorginkeria\n00:30:45 Berak Urbasa oso ongi ezagutzen zuen. Baina beste behin lainoa zegoela galdu egin zen artzain zebilela.\n00:30:05 Minbizirako sendagaia: enplasto bat egiten da barraskilo txiki osoekin eta txizarekin. Ataungo medikuak esan zion: hiru emakumeetatik bi hil eta bat sendatu egin zen.\n00:28:47 Argazkiak ateratzera joateko ongi jantzi zen baina sagarrondo aldamenean erori egin zen behin eta berriz. Hori zela eta etxera heltzerako katarroa zuen.\n00:27:07 Beste behin behiak basora eraman zituen arratsean eta goizean bila joaterakoan behiak sakabanaturik zeuden. Hirurogeita hamazazpiren bat urte zituen. Errekako ura gainezka zegoen. Urak behia eraman egiten zuen eta bera lurrera bota zen. Hilda ote zegoen baina bere behi gaiztoak ikusi eta txiza egin zion. Txizaren beroarekin esnatu eta salbatu egin zuen egun hartan. Berak, behi hura norbaitek bidali zuela uste du. Beti errezatu du asko eta asko.\n00:23:37 Hogei urterekin Urbasara joan zen arkumeen bila elurra egin zuelako. Baina galdu egin zen. Goizean joan zen eta ikaragarrizko elurtea zegoen. Bost egun eta lau gau egon zen mendian galdurik. Ezkizan egon zen haritz ondo batean. Ameskoako bat zelako ustetan basurdeak etorri zitzaizkion ondora. Gau hartan pentsatu zuen hil egingo zela eta ez hiltzean bertan elurra kendu arte egongo zela uste izan zuen. Seigarren egunean euriarekin elurra jaitsi zenean, mandabide bat aurkitu zuen. Iluntzean ailegatu zen bentara eta bertan sei egun gehiago igaro zituen. Oinetako mina sendatzeko ikusi zuten medikuen kontuak. Azkenean pixarekin sendatu zitzaion baina behatz bat kendu zioten.\n00:08:05 Berak zurgintza ikasi zuen Altsasun eta gero tailerra sortu zuen bere kabuz. Hasieran dena eskuz egiten zuen. Leiho, ate eta denetarik egiten zuen. Gero tailerra lekuz aldatu eta gasoliozko makina bat zuen. Makina hark lehertu egin zuen.\n00:06:25 Lokiz mendian egurra moztu eta jaisten ari zirela, lehertu egin zen eta bera egur azpian gelditu zen.\n01:03:30 Berak duen gaixotasunari buruz hitz egiten dute. Jitoekin ibiltzen zen lagun batek kutsatu zion.\n01:02:00 Zurgintzarako jarri zuen motorrarekin arazoak izan zituen. Eibartik ekarri zuen makina eta ezin izan zuen ordaindu. Baina jada dena ahaztuta dago.\n00:59:50 Azkenean bera salatu zuen Iturmendiko artzainak barkamena eskatu egin zion eta dena konpondu egin zen.\n00:58:50 Iturmendi eta Urdiaingoen arteko borroka batean bat hil egin zen Urdiainen bertan. Baina inork ez zuen egiarik esaten eta ez zuten inor kartzelaratzen.\n00:57:12 Behin artzain zegoela, iturmenditar batek axuria saldu zuen dirua lortzeko eta gero berak ostu zuela esanez salatu zuen. Bera izanik bestearen lagunik onena, azkenean berau salatu zuen egin ez zuen zerbaitetaz.\n00:53:44 Andregaitzat nahi zuen baina lehengusuak ziren eta neskak ez zuen nahi. Mutila Ameriketara joan zen eta aitari karta bidali zion, neska bizirik zegoen bitartean ez zuela atsedenik izango eta hura hiltzeko. Eta puntzoi batekin hil zuen hark mendian.\n00:49:37 Bere garaian soldaduskara joateko zozketa egiten zen eta bera libratu egin zen.\n00:49:20 Gure arraza ordutik etorria da. Itsasoz beste aldetik etorri ziren. Eta jentilen zaharra Urdiainen gelditu zenean ia itsuak ziren. Jentilak gentetxeak baino hobeak ziren. Kristau onak ziren eta hildakoak eliza azpian lurperatzen zituzten. Handiak eta indartsuak zirelako deitzen zituzten jentilak.\n00:05:45 Izena, jaiotze lekua. Zazpi senide ziren. Nekazaritzatik bizi ziren. Bera Munetan egon zen lanean hiru urtez eta bertan ikasi zuen erdaraz.\n00:47:25 Iturri zaharretik alabak harri bat ekarri zuen eta aitak handiagoa eta alabak aitari esan ziona.\n00:46:36 Jentilak lehengo gizon handiak ziren. "Birlak" deituriko harriak botatzen zituzten.\n00:45:10 Bere aitonak hamalau urte zituen, ahuntzen etxean bizi ziren eta txakur beltz bat zuen. Ahuntzei jarraitzen, otsoa bi otsokumeekin agertu zen. Otsokumeek txakurrari hortzak erakusten eta txakurra izuturik.\n00:43:43 Abereekin "ipurtatsak" egiten ziren. Otsoek bere amaren aitonari egindakoa. Bere aitonak bat harrapatu zuen zepo batean. Eta bere lagun baten laguntzaz hankak lotuta eta mozala emanda etxera eraman zuen. Bere amak lau urte zituen eta gau hura otsoak saltoka eman zuen hil zen arte. Gero larrua kendu eta saldu egin zuten.\n00:40:18 Bera jaio zenean uztailak bian, katu bat sartu zen gelan. Aitonak hartu eta barrura sartu eta zartako batzuk eman eta hura bota eta goiko ganbarara pasatu zuen.\n00:38:15 Urdianen Cristobali seme guztiak hiltzen zitzaizkion eta sorginak zirelakoan, labana bat lotu zuen ohean sar ez zitezen.\n00:36:34 Usoak ehizatzera joan eta galdu egin zen egun batean oso eguraldi txarra zegoen. Beste batekin hitz egin eta mendian gaua pasatzen zuenak, ez zela sekulan hilko esan zion.\n00:35:08 Bere aitonari sorgina gainean jarri zitzaion portuan txerrietatik zetorrela. "Jesus Aitarena" esan eta orduan desagertu zen. Batzuk ez zuten sinisten sorginak zeudenik eta hauetako bati aitonak esandakoa. Gezurra izango zela sorginak izan gabe jendea ikaratzen aritzen zen jendea izango zela dio.\n00:33:25 Kontrario asko eta asko izan ditu. Zortzi lagunek jo nahi zuten elurretan galdu eta hanka apurtuta zuenean. Batek dantzara joan nahi eta berak ez zuela gustuko eta ez zela joango eta jotzen hasi zitzaizkion.\n00:31:25 Ameskoan lanean ari zela igandean heldu zen etxera eta zaldia hiru alditan ikusi zuen. Hurrengo aldian zuhaitz guztiak markatu zituen ez galtzeko.\n00:02:53 Sarrera. Adina. Kontakizuna: zein arin zegoen jakiteko hirurogei urtetan plazako intxaurrondoko adar batetik hankatatik zintzilik jarri zen. Izena, jaiotze lekua. Zazpi senide ziren.


Uberan - Euskal Idazleen Elkartea - Gorka Arrese: “Ez gara batere modernoak, ez dugulako kultura lehen lerroan jarri”\nGorka Arrese: “Ez gara batere modernoak, ez dugulako kultura lehen lerroan jarri”\n1988an editatu zuen lehendabizikoa: Xabier Montoiaren Narraztien mintzoa poema-liburua. 2017an azkena: idazle berareren Hitzontziak nobela. Bitarte horretan orkestra-gizona izan da Susan. Testuak editatzeaz eta idazleekiko tratuaz gain bere lanen artean izan ditu inprentara joatea, azalak enkargatzea, aurrekontuak negoziatzea, liburuak distribuidorara eramatea, biltegia kudeatzea, aperitiboak ordaintzea eta batzuk gehiago.\n“Nekatuta nago”, diozu.\nZorte handia izan dut. Ofizioak jende asko ezagutzeko aukera eman dit. Eta lantegi desberdinak. Inprimatzailetik dendarietaraino, editoreetatik kazetarietara, idazleetatik ekitaldi literarioak antolatzen dituztenetara. Orkestra bat banintz bezala, halaxe sentitu naiz batzuetan. Asko lotzen duen lana da. Oso ederra da. Baina obsesiboa da. Osasuna eduki behar da. Zenbat eta denbora gehiago eskaini, orduan eta gehiago eskatuko dizu.\nBokazio literarioak eraman zintuen edizio lanetara ala herrigintzak, euskalgintzak, militantziak?\nLiteratura gustatzen zitzaidan, eta idaztea; Argian elkarrizketak egiten nituen, kronikak, albiste laburrak, tokatzen zena. Utzi egin nion unibertsitatera joateari. Karmelo Landa eta Josu Landa Gabriel Arestiren lan guztien bilduma prestatzen ari ziren, hamar liburutan, eta nik Karmelori laguntzen nion mekanografiazko akatsak detektatzen. 1986ko abenduan plazaratu zituzten. Liluratuta geratu nintzen, 21 urte neuzkan, orduan hasi nintzen ikusten eta ikasten nola egiten ziren liburuak. Hura izan zen nire unibertsitate partikularra.\nNola definituko zenuke editore lana?\nIdazlearen laguntzailea da editorea, idazleari bere liburua ahalik eta egokien plazaratzen lagunduko diona. Idazlearen ahalegin estetikoaz arduratuko da aurrena, baina ondoren liburuaren forma fisikoaz, fabrikazioaz, finantziazioaz, zabalkundeaz eta promozioaz. Proiekzio kultural garrantzitsua izan dezakeen lan batean parte hartzeak ardura espezial bat daukan arren, eguneroko lan nekoso ezberdinen erruz editoreari ahaztu egiten zaio erneago egon behar duela detaileetan hutsik egin ez dezan. Baina kondenatuta dago hutsak egitera. Zergatik? Ba, idazlearentzat literatura delako liburu bakarra, bere liburua, idazten ari den huraxe, aurrekoak baino hobea izango dena noski, ahal duen onena dudarik gabe; baina editorearentzat lau liburu dira literatura, lau libururen produkzioa aldi berean udaberrian, denak batera zaindu beharko ditu, bakoitza bere sortze prozesuan; eta gainera ezin du despistatu, udazkenean argitaratu behar lituzkeen hurrengo bost liburuez arduratzen hastea ere komeni baitzaio. Agian lan egin beharko du udan.\nZer da zuretzat editore on bat? Zein ezaugarri behar lituzke?\nMota asko dago: badira editore artistikoak, badira editore enpresariak, badira editore propagandistak. Niretzat editore on bat da trebetasuna duena hiru eratakoa izateko: solidoa, likidoa, gaseosoa. Bazkalondo bateko beroan esaldi barregarri hori bota nuenean, “eta elastikoa!” adarra jo zidan (merezita) hemen izena esango ez dudan idazle batek. Editoreak literatura maite behar du; poesia eta musika ahalik eta gehien, pintura eta antzerkia eta zinema pixka bat, artearen eta filosofiaren historia pixka bat. Eta jendetasunaren antzeko zeozer.\nZer egin dezake editore batek esku artean duen testuaren alde?\nIdazlearekin hitz egin. Idazleari aditu eta ulertu zein den bere asmo estetikoa, eta beraz ideologikoa. Ondoren astiro irakurri. Baina oso astiro gero! Eta kontakizuna baldin bada, pertsonaiei begiratu: zer esaten duten eta zer egiten duten; kontakizunetan garrantzitsuena jendea da, bizitzan bezala. Eta poema baldin bada, kadentziari begiratu: zein den erritmoa eta zein den tonua, konposizio musikal bat balitz bezala. Eta azkenean, berriro idazleari kafe batzuk ordaindu eta berarekin hitz egin. Funtsean hori bakarrik egin behar du editoreak: aperitiboak ordaindu eta idazlearekin hitz egin.\nNola neurtzen da idazlea akuilatzearen, aholkatzearen eta muturra gehiegi sartzearen arteko oreka?\nIntuizioz. Alegia, ez dakit nola neurtzen den. Horrexegatik jo zidan adarra idazle hark “elastikoa!” esanez, zakar samarra izaten naiz-eta sarritan, egoskorra beharbada, suharra ere bai. Idazlearen eta editorearen arteko konfiantza mailaren araberakoa izango da testuari tratu ona emateko intentsitatea.\nNolakoa izan zara zu idazleekiko tratuan? Zer eskaini diezu? Zer eskatu?\nIdazle batzuk zorrotzak dira beren buruarekin, hizkerarekin, estiloarekin, kadentziarekin, ikuspuntuarekin, egiturarekin, pertsonaien portaerekin eta ideia moralekin, dialogoekin eta dialektikarekin, jolas artistikoarekin, hitzaldiekin, errezitaldiekin, eta abar. Beste batzuek beste era batera bizi dute espresio literarioa eta sorkuntza, apalago. Konturatuta nago oro har injustu samarra izan naizela idazleekin. Batzuei gehiegi eskatu diet (hau egin, bestea zuzendu, hori txukundu, hura lotu, bestea askatu... aginduka) eta beste batzuei gutxiegi. Batzuk kontentu egongo dira nirekin, beste batzuk indiferente; badakit nazkatu ere egin ditudala hainbat, eta uxatu. Miretsi egiten ditut idazleak, hori da egia. Batzuen lagun egin naiz, hori da neuretzat geratu zaidana.\nIdazleek erakutsi omen dizute zuri editore izaten.\nDakidan apurra idazleengandik ikasi dut, bai. Pertsonaiak nola bilatzen eta asmatzen dituzten, nola mintzarazi eta dialogatu, portaerak akzio eta ideia bihurtu. Konstrukzioa eta konposizioa. Ezin dizut esplikatu zeinen ederra den Koldo Izagirreren edo Jose Luis Otamendiren poema bat sortzen ikustea, nola aldatzen edo moldatzen diren bertsioak, noiz jotzen duten amaitutzat, eta abar. Zenbat disfrutatu nuen Jon Alonsorekin, Iñigo Aranbarrirekin, Edorta Jimenezekin... ezin da esplikatu. Edo Harkaitz Canorekin: bere lehendabiziko liburutik berrieneraino hazten ikusi dut. Edo Eider Rodriguezekin... Joder, hunkitu egin naiz! Ofizio bat erakutsi zidaten oharkabean, haiek konturatu gabe, haien egiteko moduak ikusten utzita, kezkak entzunda.\nBadirudi editorearen figura indarra galtzen ari dela "literatur gestoreen" mesedetan. Zer iruditzen zaizu?\nEz dakit zer esan. Editoreek liburuak ondo promozionatzen eta saltzen ere lagundu behar dute, idazleei diru apur bat irabazten ere lagundu behar die editoreak, ze demontre! Baina idazleak babestu behar ditugu gauza guztien gainetik, eta idazlearen eskubideak birpentsatu eta berridatzi: itun bat!, premiazkoa iruditzen zait itun bat. Eta bestetik, nahi nuke idazle batzuen lanak Europako hizkuntza askotara itzultzea eta argitaratzea lortzen hastea; mende honetan ahalegin berezi bat egin behar genuke gure literatura Europako hizkuntzetan pixka bat ezagutu dezaten. Gestio lan handia egiteko dago horretan, lan promozionala, editore nazioartekoa, agentzia... nik ez dakit, baina zerbait!\nEuskal kulturgintza prekarietateari lotuta dago. Prekario lan egiten da. Zer eragin ditu prekarietate horrek autoreengan, argitaletxeetan, irakurleengan...?\nModernitate moduko batean bizi gara zenbait arlotan. Baina idazleak, musikariak, aktoreak, kulturako jendea, sortzaileak, euskararen langileak... prekarietatean bizi dira, arrastaka!; baina ez bakarrik oraintxe bertan, etorkizun hurbilean babesik gabe geratuko dira, erretiro saririk gabe ere bai. Lotsa eman behar lioke gizarte osoari. Noiz arte emango diogu bizkarra kulturari?, kulturako langileei? Kulturaren ekonomia tamalgarri honi erantzuteko borondaterik ez al dago? Ez gara batere modernoak, ez dugulako kultura lehen lerroan jarri.\nBehin entzun nizun: "jendeak ez daki zer den liburu bat. Nik pozik erakutsiko nuke zer den liburu bat, 24 ordu beharko nituzke, ordubeteko 24 eskola".\nGustura erakutsiko nuke unibertsitateren batean zer den liburu bat, nola osatuta dagoen, nola fabrikatzen den, nola banatzen den, nola mugitzen den alde batetik bestera eta joan-etorrian, nola saltzen den, nola banatzen diren liburuaren diruak, eta abar. Liburua izaten ari da gurpilaren moduko objektu bat, mirari bat! Seiehun urte betetzeko gertu dago liburu inprimatua, eta bere xumean eguzki bat da liburua, argia eta arnasa eskaintzen dizkiguna. Eta aitortu nahi nizuke frustrazio txiki bat badudala, urte hauetan guztietan ez dugulako liburuaren hiztegi bat egin. Koldo Izagirrek zenbat aldiz ez ote dit esan: “Gorka, noiz egingo dugu liburuaren hiztegia?”; inprimategian liburua gillotinatu egiten dela esaten dugu, eta agian esan behar genuke liburua epaitu; liburuaren solapak esaten dugu, baina agian esan beharko genuke liburuaren hegalak edo belarriak, etc. Hiztegia egiteko daukagu. Eta beste asunto bat: ISBN zenbakia lortu beharra dugu, euskarazko liburuentzako matrikula internazionala.\nZer gustatzen zaio Gorka irakurleari? Zeintzuk dira zure liburu kuttunak?\nGaztetako liburuek markatu ninduten (ironiarik gabe esaten dizut), amets egiten erakutsi zidaten. Gaztetan musika pixka bat ikasi izanak markatu ninduen. Futbolak herririk herri eraman ninduen, kontrarioen artean ere lagunak egiten erakutsi zidan. Diziplina, sakrifizioa, elkartasuna, konstantzia. Argia astekarian eta Egunkarian lan egin izanak markatu ninduen. Eta bestelako liburuak... Adibidez: Italo Calvinoren Sei proposamen hurrengo milurtekoari begira, hitzaldiak, zoragarriak dira. Liburuei buruzko liburu bat: Gabriel Zaiden Liburu gehiegi horiek, Jon Alonsok oparitu zidana. Beste bat: Vladimir Nabokoven literatur eskolak, adibidez, Europako literaturari buruzko ikastaroa. Richard Forden Loreak arrakaletan, Jon Benitok oparitua. Irakurtzeko astia hartu nahi nuke orain; etxean irakurtzekoa, esan nahi dut. Frustrantea da zeinen nekatuta iristen nintzen etxera, irakurtzera esertzeko nekatuta, baina batez ere buruan gauza gehiegi bueltaka, biharamunean egin beharrekoak, edo astebete barru.\nLortu zenuten editorial bat martxan jarri eta funtzionaraztea. Zeintzuk ziren susatarren hasierako ametsak, asmoak, printzipioak?\nLiteratura argitaletxe bat da Susa. Idazleek idazleentzat sortutakoa. Argitaletxe txiki bat, lagun artekoa, nolabait esateko. Funtsean asmoa da poesia, ipuinak eta nobelak plazaratzea. Poesiari beti arreta berezia ipini zaio Susan; bistan da, gaurko idazleen poema liburuak argitaratzeaz gainera, XX. mendeko poesiaren antologia eskatu genion Koldo Izagirreri (40 liburukitan), orain Beñat Sarasolak gidatzen du Munduko Poesia Kaierak bilduma. Argitaletxe ezberdin bat egitea izan da gure ilusioa.\nSusa idazleen argitaletxea da, akziodunak ditu, akziodun horiek literaturgileak edo literaturaren bueltan dabiltzan pertsonak dira, eta Euskal Herriko argitaletxe bakarra da idazleari %12,5 ordaintzen diona. Ehuneko hori, munduan barrena ere ez da ohikoa, salbuespenezkoa da. Zergatik erabaki zen hala egitea?\nEgile eskubideen kontratuak iruditzen zait ez direla egiten idazleentzat, editorialentzat baizik. Susak beste kontratu modu bat asmatu zuen, orrialde bakarrean kabitzen dena, oso laburra, diferentea. Edizio bakarrerako tratua; itzulpen eta filmazio eta adaptazio eta halakoen royaltietatik askea; ehuneko hamar ordez, gehiago ordaindu; obraren testuaren zabalkunde askea interneten (online). Idazlearen aldeko kontratu bat egin nahi izan genuen.\nJendeak normalean ez daki liburuaren salmenta-preziotik idazleari iristen zaiona %10 –BEZ izaten dela. 20 euroko liburu batetik 1´7. Jendea harrituta gelditzen da horrekin. Gaur egun zer margen dago ehuneko hori aldatzeko?\nBeste toki batera aldatuko dut erantzuna: euskararen langileek, kulturaren langileek... sindikatu bat sortu behar lukete. Idazleen, musikarien, aktoreen eskubideen karta bat ere egin behar litzateke; iradoki dizut lehen ere: itun bat!, sortzaileen eskubideak birpentsatu, berridatzi; eta zabaldu eta negoziatu eta hobetu; batez ere, duindu.\nSusaren zein ekarpen azpimarratuko zenituzke? Zertan da Susa diferente beste editorialetatik?\nZer da garrantzitsua literaturan? Eta esan ohi da: estiloa. Uste dut editore batek edo ekipo editorial batek proiektatu behar lukeela estilo bat: egiteko modu bat, begiratzeko modu bat, esateko modu bat, aldatzeko modu bat. Susa helduen literaturaz arduratzen da, ez du erdaraz lan egiten, Armiarma atari handia egiten du, zerbitzu batzuk ematen ditu eskuzabaltasunez, egileen eskubideez gogoeta egiten du, idazleei asko laguntzen saiatzen da, webgunea liburutegi publiko bat da... Eta aperitiboak ordaintzen ditu (eta hau ez da txantxa bat); liburu bakoitzaren argitalpena ospakizun txiki bat izatea gustatzen zait.\nZertan egin da huts? Edo zerk ez du funtzionatu?\nNeure aldetik, ez dut asmatu elastikoa izaten. Eta gainera, Patientia eta Temperantia ez dira nire izebak. Presaka jardun dut sarritan, denbora gutxian asko egin nahian. Badut halako... kezka larri bat, denbora oso bizi igarotzen dela eta ez daukadala nahikoa astirik gauzak egiteko. Beti eduki dut presa moduko bat, aurrerapenak azkar egin nahi izatekoa, lagunen lanek lehenbailehen eboluziona dezaten irrika, prestigio pixka bat hainbeste lan egiten duten nire lagunentzat, batzuk genialak ere badira-eta! Eta ezinegon horrek itsutu egin nau batzuetan. Eta azken aldian, gainera, neure burua errepikatzen ari nintzen, egiteko moduak eta formulak eta portaerak errepikatzen... Exijenteegia naizela, errieta egiten didate batzuek; baina gure hizkuntza eta gure arteak ez daude lo egoteko tenorean. Ezin dut jasan soraiokeria, amorrua ematen didate gure herria frigorifiko batean sartuta eduki nahi dutenek.\nZergatik utziko duzu?\nSusak hurrengo 15-20 urteak proiektatzen hasi behar luke, Susaren etorkizunak indar berriak garatu behar lituzke, beste leiho batzuk zabaldu behar ditu. Hori da pentsatu nuena duela bi urte, 50 bete nituenean. Editore gazte bat behar du Susak, erabaki nuen. Egin dezadan tokia, edo utzi tokia okupatzeari hainbeste denboran.\nBaina idazleek askotan adierazi dizute zu joatea galera dela eurentzat.\nEta neuretzat ere bai. Editorea izatea zen nire ametsa. Editorea izan naiz, gogor lan egin dut, poz handiak eman dizkit, hauxe izan da nire bizitza, hau da gehien gustatzen zaidana. Susa argitaletxea nire etxetik bertara dago (ez da kasualitatea), bizikletaz bizi naiz, etxean bazkaldu dut egunero. Hori guztia galduko dut orain. Idazleei eskerrik asko esaten igaroko ditut aste batzuk, haiekin egoten eta bazkaltzen. Esango diet idazleak direla editorea egiten dutenak, eta ez alderantziz, editore bat idazleak egiten dituena (a ze aberrazioa!). Idazleek etorkizuneko editore bat konstruitzen parte hartu beharko dute orain, estilo bat, literaturaren urte onenak hurrengo 15 urteak izan daitezen.\nBazoaz. Zuk 30 urtean pilaturiko esperientzia eta jakintza transmititu gabe geldituko da.\nEz da exajeratu behar. Uste duzuna baino gutxiago dakit. Idazleek energia asko gastatzen duzue liburu bakoitzean, pertsonaia bakoitzean, poema bakoitzean. Eta editorearengana porru eginda iristen zarete. Nik zuei entzun besterik ez dut egiten, aholku praktiko eta xumeren batzuk eman, kezka aurpegia ipini (ikus dezazuen konprometitu egingo naizela zuen lanarekin), ondoren ilusioa edo entusiasmoa azaldu, eskuartean proiektu konpartitu eder bat daukagula sinetsi, zuen aldamenean egon, eta zuekin dialektika jolasetan ibilita lortu izan dut denok uste izatea hobetu egin behar dugula dena, oraindik hobeak izateko tartea geratzen dela aurrean, idazle onak izango zaretela urte gutxi barru. Badakizu zer den benetan zaila? Liburu bakoitzak dauzkan dohainak eta edertasunak mundu guztiari ikusarazteko bideak egoki lantzea: propaganda benetako bat.\nLeire Lopez Ziluagak hartuko dizu lekukoa. Izan duzu harremanik berarekin?\nOraindik ez. Datorren astean. Susako lagunen artean batzorde bat antolatu zen, eta talde hori da Leirerekin lan berrietan diharduena.\nEz zara gehiago Gorka Arrese izango? Izeta, hemendik aurrera?\nIzeta naiz lehen abizenez, bai. Hirugarrena dut Arrese, amona Madalen zenarena. Nik ez ditut bereizten Izeta eta Arrese, biak dira bat niretzat. Argia astekarian hasi nintzen Arrese deituraz sinatzen, Izeta jartzeak lotsa ematen zidan-eta. Zergatik? Egiten nuen elkarrizketa bat edo idazten duen erreportaje bat... eta ez nintzen sekula konforme geratzen, eskasa iruditzen zitzaidan, giharrik gabeko espresioa, egitura ahula, klixez betea, euskara mordoiloa. Arrese sinatzen nuen, Zarauzko inor kontura ez zedin ni nintzela atentatu haiek kometitzen zituena. Eta Arreserekin geratu nintzen harrezkero kultur munduan; baina herrian ez dakite nor den Arrese hori, herrian Izeta naiz nire belaunaldikoentzat.\nMilesker Gorka egindakoarengatik!\nLan bikaina, sakona eta oparoa izan baita. Gure idazleak ezagutzeko beta eman diguzu eta.\nNahi nuke idazle batzuen lanak Europako hizkuntza askotara itzultzea eta argitaratzea lortzen hastea; mende honetan ahalegin berezi bat egin behar genuke gure literatura Europako hizkuntzetan pixka bat ezagutu dezaten\nEgile eskubideen kontratuak iruditzen zait ez direla egiten idazleentzat, editorialentzat baizik\nIdazleen, musikarien, aktoreen eskubideen karta bat ere egin behar litzateke; iradoki dizut lehen ere: itun bat!, sortzaileen eskubideak birpentsatu, berridatzi; eta zabaldu eta negoziatu eta hobetu; batez ere, duindu\nEditorea izatea zen nire ametsa. Editorea izan naiz, gogor lan egin dut, poz handiak eman dizkit, hauxe izan da nire bizitza, hau da gehien gustatzen zaidana


Noticias de Bilboko Berreginen Museoa - Deia\nUrtarrilaren 29ra arte\n'20 gorputz, 20 artista' erakusketa ikusgai egongo da Berreginen Museoan\nDeia.eus\t2020-10-02\tBILBO. '20 gorputz, 20 artista' izeneko erakusketa ikusgai egongo da Bilboko Berreginen Museoan 2021eko urtarrilaren 29ra arte. Erakusketa berritzaile hau atzo, urriak 1, estreinatu zen. Aldaketaz hitz egiteko funtsezko bi arrazoi daude. Hasteko, Fidel Díez Mesak sortutako\nMarrazketa eta pintura kurtsoak\nIgandean itxiko da Berreginen Museoaren ikastaroetan izena emateko epea\nDeia.eus\t2020-09-16\tBILBO. Hurrengo igandean, hilak 20,, amaituko da Bilboko Berreginen Museoak 2020-2021 ikasturtean eskainiko dituen marrazketa eta pintura kurtsoetan izena emateko epea. Guztira 125 plaza eskainiko dira, 5 taldetan banatuta egongo direnak. Beste batzuetan bezala, eskolak Bilboko\n% 50eko edukierarekin\nBilboko Berreginen Museoak eta Euskal Museoak bihar irekiko dute berriro\nDeia.eus\t2020-06-02\tBILBO. Bihar, hilak 3, asteazkena, beren ateak itxi zituztenetik ia hiru hilabete pasa direla, Bilboko Berreginen Museoak eta Euskal Museoak ireki egingo dute berriro, segurtasun-neurri zorrotzak betez. Era horretan, edukiera % 50ekoa izango da, eta bisitariak bere maskara eraman beharko\nBerreginen Museoak Kandelen argipeko bisita gidatua hartuko du\nDeia.eus\t2020-02-02\tBizkaiko erakundeak antolatutako bisita berezi honetako gonbidatuek "Altxor elektrikoak" aldi baterako erakusketa berriaz gozatu ahal izango


BIZKAIKO LIGA BEREZIAK: Bigarren faseak hastear dira | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » BIZKAIKO LIGA BEREZIAK: Bigarren faseak hastear dira\nAtzeratutako partidu batzuk ego narren, pasa den asteburuan ekin zaio Bizkaiko Liga Berezien bigarren faseari. Multzoak berregituratu eta A1-ean batu ondoren, hemendik irtengo da Bizkaiko txapelduna. Lehen jardunaldi honetan gertatutakoa laburbilduko dugu.\nNesken A1 mailan bi partidu baino ez ziren jokatu pasa den asteburuan. Bertan jokatu zuen Urdaneta igoberriak Zornotzaren aurka. Eskuinaldekoek zailtasun handiak izan zituzten zornotzarren defentsa gelditzeko. Zornotzarrak hasieratik izan ziren nagusi eta amaierako emaitzak ondo islatzen du gertatutakoa (30-55). Irlandesases Leioa SBT-k ezusttekoa eman zuen La Salle B taldearen aurka eta puntu bakarragatik irabazi zuen 39-38. Defentsek protagonismo Itzela izan zuten partiduan.\nGizonezko Juniorren A1 mailan hiru garaipen lortu dituzte bisitariek eta bakarra etxeko taldeak. Leioa SBT 70-57 nagusitu zitzaion Leioa B-ri. Tabirakok bere bolada onari eusten dio eta nagusitasunez gailendu zitzaion Santurtziri 5378. Paulesek ondo hasi du bigarren fasea Urretan Ibaizabali irabaziz. Partidu bizia eta ikusgarria izan zen, puntu bakarreko aldagatik amaituz, 82-83. Escolapiosek astelehenean Maristasi irabazi zion Iturribiden partidu gogor batean, 55-64.\nNesken kadete mailan hiru partidu jokatu ziren A1ean, guztietan etxeko taldeak 10 puntutik gorako aldeengatik irabaziz. Unamunok Askartza ahaltsuari irabazi zion 53-42 Zorrotzan. Tabirakok Paulesi Estudio Tobiori irabazi zion bere jokoa eta defentsa erritmoa inposatuz Landakon 63-44. Ugeraga Sopelanak ezustea eman zuen Tabirako A-ren aurka 60-39.\nMutilen kadete mailan talde bisitariak izan ziren nagusi. Berrio Otxoak Tabirakori irabazi zion erraz 43-59. Garaipen honekin Euskal Ligarako igoera fasean jasandako porrotari buelta ematea lortu zuen. Leioak garaipena lortu zuen Bagatzan 69-89. Amaitzeko, Maristasek Zorrotzan lehendabiziko garaipena lortu zuen Unamuno ESP-ren aurka 45-53.\n2018ko kirolari onena izan da Itziar Ariztimuño Bizkaiko Kirol Prentsa Elkartearentzat Hurrengo sarrera :


Ohiko galderak - Derrigorrezkoa da 1,5 m-ko segurtasun-distantzia txirrindularia aurreratzean? - Bizkaia.Eus\nDerrigorrezkoa da 1,5 m-ko segurtasun-distantzia txirrindularia aurreratzean?\nErrepidean edo herritik kanpo aurreratzen bada, automobil orok gutxienez 1,5 m-ko tartea utzi beharko dute albotik aurreratzen duten bizikletarekiko (nahitaez gorde behar den segurtasun-zabalera). Horretarako, alboko edo kontrako erreiaren zati bat edo osorik hartu beharko da, betiere bide-segurtasuna bermatzeko baldintzak badaude. Berariaz debekatuta dago aurreratzea kontrako norabidetik etor daitezkeen txirrindulariak eragozten edo arriskuan jartzen badira.\nHalaber, bizikletaz gidatzen duenak beste ibilgailu bat aurreratu nahi badu herritik kanpo, haren eta ibilgailuaren zati irtenen artean gutxienez 1,5 m tartea ere utzi beharko du. Tarte hori ez da eskatuko bere taldean ibiltzen den beste bizikleta bat aurreratuko badu. Kasu horretan, bere segurtasuna eta taldearena bermatzeko beharrezkoa den tartea utziko du.\nHerri barruko bidean edo hirigunean aurreratzen bada, bizikleta bat aurreratu behar duen automobilak abiadurarekiko eta galtzadaren zabalera eta ezaugarriekiko proportzionala den alboko segurtasun-tartea utziko du, eta txirrindulariaren segurtasuna bermatuko du beti, noski, Zirkulazio arautegiaren 85. artikuluan jasotzen den moduan.\nTxirrindulariak aurreratzeko araua urratzeak arau-hauste larria izango da eta puntuak galduko dira, txirrindulariak arriskuan jartzen baditu edo zirkulazioa eragozten badie.


KULTURA ETA HEZKUNTZA SAILAK BERRIRO EKINGO DIO HIRIKO ERAIKIN BEREZIETARA EGITEN DIREN BISITA PROGRAMARI, BERE UNEAN INGENIARITZA ALORREAN UNE GARRANTZITSUAK MARKATU DITUZTEN EHUN URTE BAINO GEHIAGOKO INDUSTRIA INSTALAZIOETARA EGINGO DIREN BISITEKIN – Bilbao Kultura\nHome » Berriak » Bilbao Kultura @eu » KULTURA ETA HEZKUNTZA SAILAK BERRIRO EKINGO DIO HIRIKO ERAIKIN BEREZIETARA EGITEN DIREN BISITA PROGRAMARI, BERE UNEAN INGENIARITZA ALORREAN UNE GARRANTZITSUAK MARKATU DITUZTEN EHUN URTE BAINO GEHIAGOKO INDUSTRIA INSTALAZIOETARA EGINGO DIREN BISITEKIN\nOndarearen hedapenerako BILBAO IZAN programaren barruan, MAIATZAREN 5etik 30era, duela denbora gutxi Bilboko Udalak, Industri Ondare eta Herri Laneko Euskal Elkartearekin, IOHLEE-AVPIOP-ekin, lankidetzan, osorik zaharberritu eta berreraiki duen Elorrieta – Zorrotzaurreko ponpa etxe zaharra bisitatuko da.\nEuskaraz eta gaztelaniaz egingo diren bisitak asteartetik larunbatera izango dira, goizez eta arratsaldez, eta aurretik erreserba egin beharko da 94 401 00 10 telefono zenbakira deituz. Plazak datorren ASTELEHENETIK, apirilaren 27tik, aurrera erreserbatu ahal izango dira.\nBilboko Udaleko Kultura eta Hezkuntza Sailak, Hiriko eraikin enblematikoetara egiten diren bisita gidatuei berrekingo die MAIATZEAN. Ekimen hori, ondarearen hedapenerako Bilbao IZAN programaren barruan sartzen da, eta aurtengo edizioan, bere egunean ingeniaritzaren alorrean erreferente izan ziren eta ehun urte baino gehiago dituzten industria instalazioetan zentratuko da. Oraingo honetan, bisitara doazenek, duela denbora gutxi, Industri Ondare eta Herri Laneko Euskal Elkartearekin, IOHLEE-AVPIOP-ekin, lankidetzan, berriztatu den Elorrieta – Zorrotzaurre ponpa etxe izandakoa bisitatzeko aukera izango dute.\nElorrieta-Zorrotzaurreko ponpa etxea 1895 eta 1904 artean eraiki zuen Recaredo de Uhagón Bide ingeniariak, Bilbok kolera izurritea jasan ondoren. Bilboko saneamendu sistemaren barruan zegoen. Sistema horren bitartez, putzu beltzak kendu eta Bilbo osoko ur zikinak jasotzen zituen kanalizazio edo estolderia sare berria eraiki zen. Sistemak, hiriko ur zikinak leku altuan zegoen puntu batera ponpatu eta, bertatik itsasora bidaltzen zituen. Ponpa etxean lurrun makinak, ponpak eta galdarak, konponketetarako tailerra eta sutegi bat zeuden.\nSaneamendu sistema moderno hori eraiki zenean, Bilbo, itsasadarreko ur kutsatuak jasotzen zituzten 63.900 biztanleko hiria zen. Hala ere, Bilboko saneamendu proiektua aitzindaria izan zen, bere planteamendua eta diseinua zirela eta. Elorrieta-Zorrotzaurreko ponpa etxearen multzoa Sailkatutako Kultur Ondasun gisa katalogatu zuen 1984an Eusko Jaurlaritzako Kultura Sailak.\n2012an, Bilboko Udalak ponpa etxe zaharra berriztatzeko lanak hasi zituen. Lan horien barruan jatorrizko piezak erosi ziren, ehun urte baino gehiago zuen makinaria berreraikitzeko eta martxan jartzeko. Lan hori joan den urtarrilean amaitu zen. Horrela, orain, zalantzan jarri ezin daitekeen balio historikoa eta teknologikoa duen multzo monumentala erakusteko aukera dugu.\nElorrietako ponpa etxea izenez ezagutzen den eraikinera egingo diren bisitak euskaraz eta gaztelaniaz izango dira, astearteetan eta asteazkenetan 17:00etan eta 18:45ean; ostegunetan eta ostiraletan goizeko 10:00etan eta arratsaldeko 18:00etan (euskaraz), eta larunbatetan goizeko 10:00etan eta 11:45ean, datorren maiatzaren 30era arte. Bisitak ordubete eta erdi inguruko iraupena izango du, eta talde bakoitzak, gehienez ere, 25 pertsona izango ditu. Hori dela eta, beharrezkoa izango da aurretik erreserba egitea 94 401 00 10 telefono zenbakira deituz (goizeko 08:00etatik arratsaldeko 20:00etara), datorren ASTELEHENETIK aurrera.\nBISITA GIDATUAK ELORRIETA – ZORROTZAURREKO PONPA ETXE ZAHARRERA\nMaiatzaren 5etik 30era\nErreserba zabalik apirilaren 27tik aurrera: 94 401 00 10 / 010 (goizeko 08:00etatik arratsaldeko 20:00etara).\n← BILBOKO ZINEMALDI FANTASTIKOAK – FANT 21EK, KULTUR ETA AISIA JARDUERAK PROPOSATZEN DITU, ZINE PROGRAMAZIOAREN OSAGARRI GISA\nBILBOKO ZINEMALDI FANTASTIKOAK – FANT-EK, “ASESINOS INOCENTES” GONZALO BENDALAREN LEHENENGO FILM LUZEAREN AURKEZPENAREKIN EMANGO DIO AMAIERA AURTENGO EDIZIOARI →


Iraunkortasunerako Berrikuntzaren Kaleidoskopioa - Gaiak - Euskonews\nAbenduaren lehen aste honetan BAI. Kaleidoskopio izeneko jardunaldiak antolatu dute Bilbon, Ingeniaritzako Goi Eskola Teknikoan. Eusko Ikaskuntzak antolatu ditu jardunaldiok.\nJardunaldiak gaika banatu dira, sei ataletan: Klima Aldaketa, Ekonomia Berria, Sistema Dinamika, Energia, Mugikortasunaren Eskaria I eta Mugikortasunaren Eskaria II.\nMugikortasunari buruzko bi ataletan, nazioarteko hizlariak izan ditugu egunotan Bilbon, euren proiektuak aurkezten.\nRobert Pressl eta Claus Koellinger, Dortmundgo Unibertsitatekoak, EPOMM-i buruz aritu ziren ( Mugikortasun Eskaera Kudeatzeko Europako Plataforma). Hitzaldiaren izenburua hauxe izan da: “Mugikortasun-eskaera kudeatzeko artearen egoera Europan”.\nTom Ryek MAX proiektua aurkeztu du, Europan Mugikortasun Eskaera nola kudeatzen den aztertzen duena, eta garraiolarientzat oso baliagarria dena. EBren azken lana da mugikortasunaren kudeaketa dela eta, eta lau lan-arlo ditu. Lehenengoan mugikortasun-kudeaketaren ikuspuntu berriak eta kanpaina berritzaileak daude; bigarrenean, portaerak aldatzeko bestelako ereduak garatu dituzte; hirugarren arloan, mugikortasuna kudeatzeko kalitatearen kudeaketa-sistema garatu dute; eta, azkenik, mugikortasun-kudeaketa lurzorua erabiltzeko plangintzan sartzea aipatu dute.\nRoberto de Tommasik, Geografia eta Informatika graduatuak, esperientzia handia du bai hemen eta baita munduan ere mugikortasun-zuzendaritzan eta garraio-ikerketan.\nTommasik ikuspuntu berriak azaldu ditu mugikortasunaren traktore-guneak kudeatzeari dagokionez. Sihlcityren adibidea jarri du (Zurich-Suitza); batetik, lurzoru-erabilpenaren eta garraioaren plangintza oso ona duelako eta, bestetik, mugikortasun-kudeaketa eraiketa-baimenen plangintzan eta emakidetan sartu dutelako.\nPau Noy, Mobilitat Sostenible i Segura Fundaziokoa eta Bartzelonako Metropoli Barrutiko aholkularia, garraio kolektiboaren osagarriei buruz mintzatu zen. Hau da, zergatik izan den arrakastatsua automobila edo txirrindua konpartitzea.\nAlexander Boto IHOBEko zuzendariorde teknikoa eta Kalitatearen arduraduna da Ingurumenaren Kudeaketarako Sozietate Publikoan. Esan duenez, mugikortasun iraunkorra Tokiko Agenda 21 barruan landu behar da.\nIker Maguregiren eta Félix Basozabalen hitzaldia “Mugikortasunaren Eskaera Kudeatzeko Foroa” izenekoa izan da. (Link-a: gaia46403).\nFrancisco Lamiquizek “Planeamendua, Mugikortasun Eskaeraren tresna” izeneko hitzaldia eman du. Lamiquiz hiri eta mugikortasun aholkularia da eta irakasle laguntzailea da Madrilgo Unibertsitate Politeknikoan, Hirigintza eta Lurralde Antolamendu Sailean, hain zuzen ere.\nMiguel Angel Dombrizen hitzaldiaren izena “Plan urbanistikoak eta mugikortasuna” da. Azpimarratu du plangintza urbanistikoetan ez dela kontuan izan hiri-mugikortasuna. Ondorioz, automobila gehiegi erabiltzen da eta egoera ez dator bat mugikortasunaren balore berriekin.\nPablo Otaolak “Garapen berrien plangintza, mugikortasuna kontuan izanda” hitzaldia aurkeztu du. Otaola Zorrotzaurreko Garapen Urbanistikoaren Kudeaketa Batzordeko kudeatzailea da eta esan du auzo bakoitzean “ingurumen-unitatea” egon behar dela eta hiri atseginagoak eraiki behar dituztela.\nIraunkortasunerako Berrikuntzaren Kaleidoskopio Jardunaldietan eta mugikortasunari buruzko bigarren zatian, David Blackledgek hartu du hitza. 30 urte baino gehiago darama garraioaren eta ekonomiaren plangintzak uztartzen eta “mugikortasunaren bide-tarifikazioa EBn” hitzaldia aurkeztu du. Bestalde, Nina Renshaw-k Eurobinetaren egungo zuzentaraua aurkeztu du. Renshaw Garraiorako eta Ingurumenerako Europako Federaziokoa da, Bruselan. Herman Meyerren hitzaldia honakoa izan da: “The role of ITS for infrastructure pricing”.\nMikel Murga Leber Aholkularitzako burua da. Garraioa eta trafikoa aztertzen dute, hiri barrukoa eta baita kanpokoa ere. Bere hitzaldian EAEko garraioaren kostuak eta etekinak neurtzeko adierazleak azaldu ditu. Txostenean adibide asko eman ditu; besteak beste: garraioaren kanpo-kostua eta bere banaketa geografikoa EAEn: erabiltzailearen benetako kostuak lantokirako joan-etorrietan, non dagoen eta zer garraio aukera duen kontuan izanda; edota garraio-proiektuek garapen urbanistikoetarako dituzten aukerak, kostuak eta etekinak zeintzuk eta zenbatekoak diren zehaztuz.\nEzin izan baduzue jardunaldietara etorri, informazio gehiago duzue honako webgunean: http://bai.eusko-ikaskuntza.org/kaleidoskopioa.


DANTZAN BILAKA 2018: Aurrerapena – ADDE dantza\nDANTZAN BILAKA 2018: Aurrerapena\nIrailean sartu berri garen honetan, Dantzan Bilaka jardunaldiak iristear daude, dakizuenez, Eusko Jaurlaritzako Kultura eta Hizkuntza Politika Sailak duen sorkuntzarako laguntza jasotzen duten pertsonei eskaintzen zaien sorkuntza prozesuetarako akonpainamendu programa bat da. Horren helburua, sorkuntza prozesuan laguntza eskaintzea eta lan horren bisibilizazioa sustatzea da.\n2018ko edizioa Vitoria-Gasteizeko Artium Museoan izango da. Iaz hasi zen programaren formatu berria. Alde batetik, urtetik urtera EAEko 3 hiriburuetan txandakatzen da eta bestetik, DBko aurkezpenak beste ekintzak paralelo batzuekin nahasten dira, hau guztia, dantza alorreko profesionalak eta ikusle orokorrak praktika nahiz hausnarketetan hartu-emana ahalbideratuko duen testuinguru bat sortzea bilatzen du.\nAurten sorkuntza koreografikoen proiektuak aurkeztuko diituzten partaideak hauek dira: Zuriñe Benavente, Laura Cobo, Askoa Etxebarrieta, Gorka Gurrutxaga eta Nerea Gurrutxaga, Ibon Salvador, Denis Santacana eta Mikel del Valle. Eta ekintza paralelo moduan hitzaldiak, sorkuntza koreografikoaren inguruan hausnarketa saioak eta tailerrak izango dira.\nDantzan Bilaka 2018ko laguntza eta koordinazio taldea honakoek osatzen dute: Blanca Arrieta (koreografa eta dantzaria), Asier Zabaleta (Koreografo eta dantzaria) eta Olatz de Andres (koreografa eta dantzaria). Programaren antolaketa taldea honako hauekin osatzen da; Javier Andraka (teknikari arduraduna), Maite Zabaleta (diseinatzaile grafikoa) Marian Gerrikabeitia (ikus-entzuneko errealizadorea) eta ADDEko bulegoa.\nPrograma birpentsatzen eta imaginatzen jarraitzen dugu, proposamen berritzaileak aurkeztuz dantzaren alorreko jendeari suspertu eta ikuslego orokorrari erakartzeko.\nLaster programa osoa bidaliko dizuegu eta tailerren informazioa emango dugu parte hartu ahal izateko.\nDantzan Bilakaren jardunaldiak Vitoria-Gasteizeko Artium Museoan izango dira irailaren 28, 29 eta 30ean. Bertan ikusiko garelakoan!!\n4 September, 2018 /0 Comments/by ADDE\nhttp://addedantza.org/addedantza/wp-content/uploads/2018/09/cabecera_db_18.jpg 226 590 ADDE http://addedantza.org/addedantza/wp-content/uploads/2017/07/adde-logo.jpg ADDE2018-09-04 14:57:122018-09-04 15:00:49DANTZAN BILAKA 2018: Aurrerapena


Bilbo Estatuko hiririk seguruena izan zen iaz deliturik larrienen arloan - Deia\ndeia.eus 16.04.2021 | 15:43\nBilbo Estatuko hiririk seguruena izan zen iaz deliturik larrienen arloan. Bilboko Udala\nBilbo Estatuko hiririk seguruena izan zen iaz deliturik larrienen arloan.\nBILBO. Segurtasunaren arloan egindako 2020ko balantzeak leku onean utzi du Bilbo. Balantze horren arabera, Bilbo Estatuko hiririk seguruena da deliturik larrienei dagokienez.\n2020. urtean ez zaio "delitu-eredu tradizionalari" jarraitu. Eredu horretan, zenbait faktore zirkunstantzialek, denborazkoek eta ingurumenekoek eragina zuten datuetan, hala nola asteko egunak, jaiegunak, urtaroak edo ekitaldien ospakizunak. Baina martxoaren 14tik aurrera, behin alarma-egoera onartuta, delituen arloan izandako aldaketak covid-19aren pandemiak eragindako ondorioen zuzeneko ondorio izan dira.\nPertsonen Aurkako Delituak: Atal honetako tipologiei dagokienez, ikusten dugu etxeetan egin ohi diren arau-hausteak, hala nola, Familiako Ohiko Tratu Txarrak, mantendu egin zirela denboran zehar eta apur bat, % 8,61, jaitsi direla. Aitzitik, Sexu-erasoen eta Sexu-Askatasunaren Aurkako beste arau-hauste batzuen kasuek jaitsiera handiagoa izan dute, % 39,66ekoa eta % 38,66 ekoa hurrenez hurren.\nOndarearen Aurkako Delituak: Indarkeria eta/edo Larderia Erabiliz Egindako Lapurretak % 40,9 gutxitu dira 2019koekin alderatuta, ordutegi- eta mugikortasun-murrizketen ondorioz. Aipatzekoa da beherakada, Etxeetako Lapurretak % 47,11koa izan dela. Merkataritza-establezimenduetako Lapurretak % 26 eta Ebasketak % 40,94 jaitsi dira; 2019an 15.246 ebasketa egin ziren eta 2020an, 9.004. Ordutegi- eta mugikortasun-murrizketek eragindako jaitsierak, hain zuzen ere, aukera handiagoa dagoelako egileak atzemateko.\nHortik aurrera, etxeko konfinamenduaren amaierarekin eta "normaltasun berria"rekin -hirugarren eta laugarren hiruhilekoetan- egonkortu egin da arau-hauste penalen beherakada, % 22koa eta % 23koa, hurrenez hurren, aurreko urtekoekin alderatuta.\nBiziErregistroa hedatzeko kanpaina abiaraziko du Bilbok.


Asfaltatze eta konpoketa lanak egingo dituzte datozen asteetan herriko hainbat txokotan - Azpeitia - uztarria.eus\nAsfaltatze eta konpoketa lanak egingo dituzte datozen asteetan herriko hainbat txokotan\nMaialen Etxaniz 2020-09-30 15:25\nBesteak beste, Nuarben, Lasaon, Antzibarrenako poligonoan eta Arretxe kalean egingo ditu udalak asfaltatze lanak. Hilabete barru obrak amaituta izatea aurreikusten dute. Lanek irauten duten bitartean, trafikoan "unean uneko neurriak eta aldaketak" egingo dituztela aurreratu du udalak.\nAzpeitiko Udala herriko hainbat txokotako errepideak konpontzen eta asfaltatzen hasiko da bihar. Urtez urte, "kaltetuen" dauden errepide zatiak asfaltatu ohi ditu udalak; aurten, besteak beste, Nuarben, Lasaon eta Landetan egingo dituzte konponketak.\nBihar, urriak 1, hasiko dira asfaltatze lanekin Landetan, Antzibarrenako poligonoan, hain zuzen. Antzibarrenan ez ezik, Landeta etorbidean, Arretxe kalean, Nuarbe erdigunean nahiz zerrategirako bidean eta Lasaon egingo dituzte errepideak txukuntzeko obrak. Udalak jakinarazi duenez, kalearen edo auzoaren egoeraren araberako lanak egingo dituzte. Beraz, zenbait lekutan kale osoa asfaltatuko dute, eta besteetan errepide zati bat. Lanek irauten duten bitartean, trafikoan "unean uneko neurriak eta aldaketak" egingo dituztela aurreratu du udalak.\nObrek, "eguraldiak laguntzen badu", hilabete inguru iraungo dutela aurreikusten du udalak. Asfaltia enpresari esleitu dizkiote obrak, eta lanek 143.947,40 euroko aurrekontua dute.